Jesuh Hrinsor - A VEL IN KHAMH KAN SI\nMatthai 1:1-17 tiang kan rel tikah, Jesuh chuahkehnak le a hrinsor hna min kha a dotdot in kan hmuh. Chan 14 in voithum ah a then. Dotkhatnak cu, Abraham in David tiang Chan 14 asi. Israel tuanbia zoh tikah, hi chanhi Bawipa nih thluachuah relcawk lo he a umpi hna can le David zong siangpahrang vialte lakah a liannganbik dirhmun a phak can, Israel miphun caah vawlei vancung ti awk in an nunah thluachuah an rel lio chan asi caah, Bible thiam cheukhat nih hi chan hi, Velngeihnak chan tiah an auh. Bawipa nih an cungah Vel a ngeih hna I, an phu tawk lo thluachuah tampi a pek hna chan asi.\nThluachuah an rel tikah, Israel miphun cu Bawipa ralchan nun ah an thang. Bawipa kha an hlawt I sualnak phunphun tuahnak ah an than caah, Bawipa nih Profet hna hmangin, sual ngaichih in Bawipa sin kir than dingah a cawnpiak lengmang hna. (Amos 5) Cuticun an chan cu a hung I peh I, David in Babylon Sal an tan tiang chan 14 chung hi an nunnak zohtikah, zan mangchia bantukin, an tuanbia ah a thuk bikmi muihnak le harnak an ton lio can asi. Hi chan hi Pathia Biaceih chan tiah an auh.\nRuahchannak ngeilo dirhmun an phak tikah, khuaruahhar in an um. An tonmi a ngan tuk caah, kan luat kho ti lai lo tiah an ruah. Sihmanhseh law ruahchannak thar, Mikhamhtu Messiah cu Bawipa nih an sin ah a run thlah. Babylon chan in Pathian fapa Jesuh tiang hi chan 14 tiah then thumnak ah Matthai nih a chiah. Ruahchannak a ngei tilomi, minung nunnak chungin, Pathian hrimhrim nih khamhnak rian a tuan I kan phuttawk lo zungzal nunnak hram a kan sihpiak nak a lang.\nMatthai 1 hi kan zoh tikah rel siarem lo ngai a lo nain, a hnu lei ah, biatak kan hmuh khawhmi cu, Bawipa nih kan phuttawk lo laksawng a vel in nifatin kan nunnak ah a kan pek zungzal; sinain minung nih amah kan ralchanh peng ko rih cu caah biaceih kan si lainak le, biaceihnak zong kan mah tein luatkho ding kan si lo caah, a fapa Jesuh kan caah a thlah I, a kan khamh nak, Jesuh cu kan zungzal Nunnak Lam ah a kan phahpiaknak kan hmuh khawh. Asunglawi tuk hringhran. Jesuh lawnglawng hi Pa Sin phak thannak LAM asi amah in dah tilocu hohmanh pa sin an phan kho lai lo. Mary cu na chungin nau te a chuah lai tiah vancungmi nih a chimh tikah, kei cu Pathian SAL ka si, na chimning bantuk in si ko seh tiah lawm tein a nunnak cu Bawipa nih a duhningin hmang ko seh timi nunhe naute Jesuh cu a don.\nKan Khristmas hi Jesuh nih kanmah khamh awkah rian a tuan can asi, sunparnak caah, kei cu Pathian sal ka si, a herh a ti ahcun Bawipa nih kan pum le ka nunnak hi a mah duhning in hmang ko seh tiah, Mary bantuk in Bawipa sunparnak caah nun kan pek chan si hram seh.\nKhrismas daihnak pumpak nan nunnak cio ah um hram seh..


Ruah lo le ruah lo – Hakha Cherry\nKhin Nyunt an tlaih ee rak ti lio kha Thantlang i sianginn saya a rak ṭuanmi Sayakyi Lian Sang nih Thantlang myohne ah rak kan kua hna sehlaw a ṭha tuk hnga a rak ti tawn(sianginn saya a si nain, Party Council chanah biaceih bawi a rak ṭuan), Zeitindah tuah na duh kan rak ti tawn ve.\nHi hna pathum hi thih sawhsawh in an thih ding ka duh bak ve lo ko. Tlai bak hna sehlaw, thong thla bak ve hna seh law, cu lawnglawng ah kaa lunghmuih khawh ve hnga. Pathian nih ka ngaithiam ko seh!Credit- Perhkalh Thawng\nAdang relthan:Ralkap strategy cu kan kah hna lai i tih hna sehlaw sandah piah ngol hna seh timi khi a si. Mah hi Yangon ah an hman i lamzawh sandah a piah ngammi an um ti lo. Naypyidaw le Yangon cu kan control khawh cang tiah an ruah.\nAtu zaan Hakha ah ralkap an cawlcang ning zoh tikah Yangon ah an hmanmi strategy kha hman ve an tim cang timi tuak khawh ngai a si.\nNunnak a liam lonak hnga, lamzawh tikah palek he hmaiton (confrontation) hrial hrimhrim a herh. Lampi phih khar bak lo ding. Palek nih an kah hlan ah warning an pek hmasa tawn, warning pek le cangka in hnu kir or mibu i thek khi a sunghnak um bak lo, hmun dang or nidang ah i fonh than khawh a si ko. Ralhrang ralkap kut in Hakha mino nunnak liam hram hlah seh.Credit-Salai Lungthli Tum\nLaitlang ah Ralkap nih License Ngei Meithal Zong an Apter Hna


Tlangval Tleirawl Pakhat Nih A Ban Ah A Nungak Nu Min A Tial Ter I Zarhkhat Hnu Ah A Nungak Nu Nih A Kaltak Than – Onlinenungak\nTlangval Tleirawl Pakhat Nih A Ban Ah A Nungak Nu Min A Tial Ter I Zarhkhat Hnu Ah A Nungak Nu Nih A Kaltak Than\nTleirawl lio ah ti tak ah hi tleirawl zong hi duhdawt nak hi faktuk in a lak ti uh sih law, khatlei ah cun a mawh bak ve loh tleirawl lio ah cun a ho poh nih duhdawt nak hi faktuk in an rak lak cio i, kan nungak le kan tlangval he kan karlak kan i duhdawt nak cu kum tluan chuak deih ding ah a hopoh nih rak ruah cio a si.\nMi tamdeuh nih cun high school rak kai lio te hna kha kan philh kho cio hna lai loh tiah zumhnak a um. A thli tei i zoh, Cakuat i pek, thinlung chung te i kan i celh lo lio te hnalha mitthlam ah a cuang cio lai. Duhmi neihka teah cun a molh in kan i molh pi cio i, Cu bantuk in nupawl zong nih cu ve thotho an si ve.\nCuti bak i i duh nak zong kha a rak puitling hlei loh ti a si. .it dei ka te long khi a rak si. I then zong kan i awlh tuk i, i duh zong kan i awlh tuk lio a si. Hi vietnamese tleirawl zong nih hin duhdawt nak lam chukcho zawh hram ai thawk ve.\nYAN News nih a langh ter ning ah cun, tlangval tleirawl pakhat le nungak tleirawl kum 16 minung cu can saulo chung an i duhdaw ve i an i duhdawt nak karlak cu thihhlan lo i then lo ding ah timhtuah nak an rak nei ve tiah an langh ter ti a si.\nAn karlak i duhdawt nak cu thihhlan lo a deih ding in tinak ah a ban ah tlangval tleirawl deuh nih cun, tattoo in a nungak nu min cu chut ai tim. biakam nak a rak tuah cang bantuk in, a nungak nu min leh a nungak nu he an i tawn ni le thla vialte kha a ban ah cun a tial ti si.\nTattoo artist sin ah a va kal i a nungak nu min a ban ah tial ter a timh lio ah cun, artist zong nih cun ti lo ding ah a rak chimh. Sinain duhdawt nak ah faktuk in a kal caah thlauh khawh a si loh. A banah cun a nungak nu min le an i uar nak nithla vialte cu a nungak nu he an rak i chimh cang bantuk in ai chut ter.\nSinain, zarhkhat a liam hnu ah tattoo artist sin tho ah cun a va kal than i, A nungak nu he an piat nak kong a rak chim i, a tattoo cu rawhpiak ding in a rak chimh than. A nungak nu he an i then ruang ah a lungfak tuk i culio chinchap i a tattoo hrawh a hauh fawn mi cu lungrawh nak in a khat. Netizen tampi nih cun hi tleirawl nih hin vawlei nunning cang hi zeidah timi a fiang loh hi teh tiah an ti cio.


SAC Ralkap Ṭanhtu Motor Bomb Puah A Ton - News and Media\nSAC Ralkap Ṭanhtu Motor Bomb Puah A Ton\nRamkulh komh Burma ram khualipi Naypyitaw, YanAungmin(ရန်အောင်မြင်)lam tonnak ah SAC ralkap dirpinak lamzawh aa timmi hna cu mi an i hngah lio nihin May 16 zing sml 7:20 hrawng ah bomb lung 2 a puak, tiah tualchung mi hna nih an chim. SAC ralkap dirpi lamzawhnak cu nihin May 16 zinglei ah SAC ralkap a dirpi tu hna cu hmun pakhat ah mi an i hngak cuahmah lioah bomb a puah hi a si, tiah theih a si.\nMay 15 zan ah SAC ralkap dirpi lamzawhnak cu Phaya Kyi(ဘုရားကြီး) hmun ah kan tuah lai tiah Loud Speaker in an au. Hihin May 16 zinglei YanAungMin lam ah mi an i hngak hna lioah bomb a puah hi a si. Aa hliammi zong an um,” tiah tualchung mi nih an chim. Aa hliammi hna cu Layway(လယ်ဝေး) peng ihkhun 100 sii-inn ah an chiah hna, tiah an chim.\nCu lamzawhnak ah SAC ralkap nih remdaih ton biaruah sawmnak le ram dangmi i thlak lo ding dirpinak an tuah hi a si. Relchap: Mindat Khua Chung A Lutmi Mino 3 Cu SAC Ralkap Nih An Tlaih Hna Chin ramkulh, Mindat khua chung ah luh aa timmi mino 2 cu nihin May 16 zinglei ah SAC ralkap nih an tlaih hna, tiah theih a si. Nizan May 15 ah cycle remh dingin a kalmi mino 1 zong SAC ralkap nih an tlaih i tu tiang an thlah rih lo. A nu le pa cu Battaliin 277 ah rat ding in an auh hna, tiah theih a si.\nMindat le Kyaukthu kar lak ah a hohmanh kal rih lo ding in thawng an thanh. Relchap: Remdaih Ton Biaruahnak A Kai Ding ALP Cu Rakhine Ram Mino Bu 24 Nih An Cohlang Lo SAC ralkap nih remdaih ton biaruah sawmnak ah a kai ding Arakan Liberation Party(ALP) cu Rakhine ramkulh chung um mino bu 24 nih an cohlan lonak kong nizan May 15 ah cathanh an chuah.\nRakhine rammi hna ca ah a dang timtuahnak lam a um cang ko bu ah mizapi aiawh loin remdaih tonbiaruahnak an kai ahcun mizapi inn-lo, humhimnak ca ah a fekmi biakamnak a si lo i, zumh zong a um lo caah kan cohlan lonak a si,” tiah Rakhine Student`s Union in chimnak nawlngeitu Kyaw Naing nih a chim.\nALP nih remdaih tonbiaruahnak ah kan kai lai an ti ko nain Rakhine rammi nih an cohlan lo ahcun pakpalawng a si ko. Rakhine ram mizapi ca ah kan tuaktan mi lam a um cang ko. Mizapi nih an cohlanmi bu lawng he remdaih ton biaruahnak kan tuah lai,” tiah a chimchap.\nTon biaruahnak ah a kai ding ALP a cohlang lotu hi Rakhine Student`s Union telh in mino bu 24 an si. AA ralkap le ni chuahlei ṭangṭi phu 3 nih cun hi remdaih ton biaruahnak hi ṭha tein kan ngiat rih lai, tiah an chim. Tlangcung hriamtlai NCA minthu mi phu chung in phu 7 cu ton biaruahnak ah an kai lai i, NCA minthu lomi chung in phu 3 an kai ve lai, tiah theih a si. Credit – TCP\nThantlang Ralhrang Nih Sakhan Chuahtak Dawh An Si


Thlanglei Laitlang CDF Pawl Le AA Karlak Ah Thawngpang Thar – KAWLTU NEWS\nRuah awk sawhsawh ah. Thlanglei laitlang CDF pawl: Mindat, Kanpalett, Daai, Paletwa, Asho-Chin , Mara DF buu pawl in Yaw tiang hi AA he an ipehtlaihnak a tha, an i hawikomhnak a tha ngai ti cu on the ground level tiang tha tein a hlethlaimi nih cun theih cio asi. Theihnak lengin an ipehtlaihnak a thuk kho rih.\nMindat-CDF hruaitu pakhat asimi Naing Tam nih ” Paletwa kong cu Paletwa um pawl nih bia an khiah te ko lai” tiin nai ah a facebook ah a tial. Mah a bia hi Paletwa issue kongah ruah awk pakhat in ka hmuh. Paletwa issue solution caah Reality le practice pakhat asi ve ko lo maw?\nCun, Paletwa hi Chin ramchung ah rilipi chuahluh khawh nak khua pakhat te lawng kan ngeihmi asi tiin chim le rel a tam ngai. Nain ahohmanh nih an chim chih tawn lomi cu rilipi luhchuah khawh nak caah Rakhine ramchung meng tampi kal/tan hnu lawngah rilipi lei kal khawh asi timi hi asi.\nChim duhnak cu a takin chim ko ahcun kan ram le an ram kan ipehtlaih ning hi then duh zongah then awk a tha lomi kan si. Mirang holh in cun thanchonnak siseh, umkalnak siseh, hriamnam dohthlennak ah siseh interdependent taktak kan si. Crd: Salai Z T Lian\n← misual Zahhngal Lo Ralhraang SAC Nih Matupi Ah Sianginn Hun A Timh!\nAn unau in Ṭhahnem an kawl, Paamchin an tong cuahmah cang →


𝗠𝗶𝗽𝗵𝘂𝗻 𝗦𝗲𝗿𝘀𝗶𝗮𝗺𝗻𝗮𝗸: 𝟰 Pastor Lal Pek Lian. – Onlinenungak\n𝗠𝗶𝗽𝗵𝘂𝗻 𝗦𝗲𝗿𝘀𝗶𝗮𝗺𝗻𝗮𝗸: 𝟰 Pastor Lal Pek Lian.\nJakob nih hin a pa Isak le a pu Abraham zumhnak le dirhmun kha felte in aa lak khawh i aa nunpi khawh. Pathian aw a thei i Pathian he biakamnak a tharchuah tu kha a si. A min Jakob cu Pathian nih Israel tiah a thlen piak i a fapa le 12 in Israel miphun cu Pathian nih a ser. Jakob hi amah nih lihchim le a pa Isak hlen kha a duh lo nain, a nu nih a herh a ti ruangah a hlen. Chiatserhnak tlung ai kun, a nu nih keimah cungah tlung ko seh a ti i fapa upa sinak ro vialte kha a mit a caw cangmi Isak kha an hlen. A nu hi mifim ngaingai a si. Jakob nih miphun sersiamnak aa thawk ahhin a nu lungthin cheuhnak le ttanpinak kha biapi ngai in a lang.\nKan Baibal cauk chungah rel a nuam theng lomi Baibal cang cu “Jakob cu ka dawt i Esau cu ka huat” timi hi a si. Baibal thiam sang nih an kan chimh ning ahcun miphun hruaitu pacan dirhmun in dir ding ah Esau hi aa tlaknak a um lo an ti, rawl voi khat einak ding caah fa upa sinak a zuarmi pa a si, cun ramdang minu na tthi lai lo timi zong a nu le a pa bia a ngai lomi a si, duhtlong a si. Cucaah Esau nunzia le nundan kha ro pek ngam awk a ttha rua lo, a nunzia kha duh a nung lo i huat a tonnak hi si dawh a si.\nTherphang te in a nu nih meheh sa a pa duhning in a chuan mi cu Jakob nih aa put i thluachuah a va hal. Isak kha a lung a hring pah ko nain, a tongh a muai hnu ah Pathian sin ah thluachuah a hal piak. Jakob cu a nunnak a himnak ding caah inn in a zam i a pu sin ah a kal. Pathian nih a umpi i innchungkhar tiang a dirh. A rak kir lei ah Pathian he zan khuadei an i pai. Pathian le minung na piah i na tei, na min ah Israel siseh tiah Pathian nih thluachuah a pek. Tuchan khrihfa innchungkhar mit in cuanh ahcun Jakob te chung hi aa nuam mi an si hrim lo, dawt deuh mi an um, zun ngeihnak in Jakob hi a nun a hmang mi pa a si ti awk te in a um.\nA donghnak ah Izipt ram ah Pathian nih a pem pi ve hna i minung 100 hmanh a tling lomi kha miphun lian ngan ah Pathian nih a sersiam hna. Pathian bochannak he a herh ruang i ramdang kan pem hi miphun sersiamnak caah a ttha hnem kho ngaimi a si ve ko. Pathian aw kan theih mi he pem ve bel a herh mi a si. Esau bang duhtlong in a tlongmi kan si lo ding zong hi a bia pi ngaingai fawn.


CDF caah US Lai paṭhawng pawl nih $40,000 (Kawlram ting 600 leng) an hmuhpiak hna - THE CHIN EXPRESS\nCDF caah US Lai paṭhawng pawl nih $40,000 (Kawlram ting 600 leng) an hmuhpiak hna\nNunnak pek in Kawl Ralkap a dotu CDF caah US Lai paṭhawng pawl nih paih in tangka an kawlpiak hna i $40,000 (Kawlram ting 600 leng) an hmuhpiak hna.\nVaurawng CDF Paih tiin August 21 ahkhan Indianapolis khuapi ah paih puai cu an tuah. Ram le miphun caah pei asi cu tiin Rung Lian Ceu le Biak Hmun Sang nih anmah tangka $5,000 thap bakin an i pai.\nBiak Hmun Sang nih a teimi laksawng $5,000 cu CDF caah a hlut dih.\nSang Hlei Thang le Thangtu zong ram le miphun caah tiin anmah tangka $2,000 thap in an i pai ve. Sang Hlei Thang nih a teimi $2,000 ningin CDF caah a hlut dih.\nLal Rem Ruat nih Lightweight le Middleweight in teinak a hmuhmi $4,000 a hlut dih ve.\nVal Thian Cung nih zatlang paih le minung tambik tengh bualco mi $1,000 a hlut dih pinah, Hniarlawn khua CDF rianṭuannak caah $700 a hlut chap.\nUk Lian Thang nih zuamcawh ah pahnihnak laksawng a hmuhmi $500 a hlut.\nA thiamnak le a thazaang hmangin aa paimi pawl nih anmah tangka bak an hlutmi dihlak hi $12,500 asi.\nZohnak ticket an zuarmi le angki an zuarmi pawl a chuah dih tik ahcun a dihlak $40,000 cu kan ngah ko lai, tiah Vaurawng CDF Paih Committee nih a thanh.\n“Kan Chinram ah kan um lo nain, USA ram in kan Paih țhawng hna zong nih nan thinlung nan thazang le nan chawva in nan dirhkamhmi hna kan hmuh tikah lunglawmhnak mithli a luang, Bawipa nih nan țuan kawlhawlnak ah thluachuah in pe chin ko hna seh,” tiah aa paimi vialte cungah lunglawmhnak bia a chim.\nThla tlawmpal hnu ah CDF caah paih an tuah ṭhan lai. Rung Lian Ceu nih Biak Hmun Sang a singkhaw caah an i phomh ṭhan lai.\nVaurawng CDF Paih committee sinin lunglawmhnak\nChin miphun ulenau hna, mizapi nih thaazang nan kan peknak thawngin kan paih tlam a tling. Live pay per view in na cawk ko na,n a tlamtling lo mi nan um kho, kan ngaithiam uh.\nKan miphun hawi CDF ca’h tiah, na ṭhawn thaazang hmang in a pai mi vialte siseh, pumpak pakhat cio nan cungah kan ilawm tuk.\nRung Lian Ceu le Thang Tu nanmah pahnih cungah lunglawmhnak chim cawklo kan ngei, paih nan sunlawi ter.\n1. Biak Hmun Sang, nih teinak a hmuh mi $5,000 a kan hlut țhan dih.\n2. Sang Hlei Thang nih teinak a hmuh mi $2,000 a kan hlut than dih.\n3. Lal Rem Ruat nih Lightweight le MiddleWeights in teinak $4,000 a hmuh mi a kan hlut țhan dih.\n4. Val Thian Cung, nih Zatlang bualco le minung tambik teinak a hmuh mi $1000 a kan htut i, Hniarlawn khua CDF rianṭuannak a khat ko ca’h tiah $700 a hlut hna.\n5. Uk Lian Thang nih zuamcawh ah, pahnih nak laksawng a ngahmi $500 a kan hlut țhan. Kan miphun hawi CDF ca’h tiah, an laksawng $12,500 a kan hlut țhan dih, kan ilawm tuk.\nPay per view in a lut mi le Angki kan zuar ter mi hna tlam a tlin dih ahcun $40,000 cu kan ngah ko lai tiah kan i ruah.\nKan chin ram ah kan umlo na,n USA ram in kan Paih țhawng hna zong nih nan thinlung nan thazang nan chawva in nan dirhkamh mi hna kan hmuh tikah lunglawmhnak mithli a luang, Bawipa nih nan țuan kawlholnak ah thluachuah in pe chin ko hna seh.\nSalai Ṭial Sang\nV. CDF Paih Secretary\nBiak Hmun Sang\nRung Lian Ceu\nThantlang kahdohnak ah kum 1 ngakchia telh in minung 5 hliam tuar


Nancy Pelosi loptop an lakpiak. – Hakha Cherry\nNancy Pelosi loptop an lakpiak.\nKhuachia nu laptop an lakpiak I a tu hi a lungrei a teituk cang , cun laptop chung ummi email le data vialte an hmuh dih cang lai caah a rannak in Trump hi sual kan phawt a hau e a ti. A rannak in impeachment kan tuah a hau ka loptop an lak caah a ti.\nNancy Pelosi loptop ah hi a biapimi tam taktak a um lai I misual hna kutah a um cang lai caah tihnung taktak a si cang lai a ti.Credit-Joseph Thawng Za Ting\nAdang relchap:Billy Graham Fanu Anne Graham Lotz Nih US Capitol Inn Hmai Ah Thla A Rak Cam Lio Ah Pathian Bochan Bu Tein US Ram A rak Hruaitu Hna A Vun Ngai/ Theih Tthan Ruangmang Hna.Vawilei pi nih thlarau leiah kan pa tiah ruahmi Evangelist minthang Billy Graham fanu Anne Graham Lotz hruainak in US Capitol inn hmai ah Pathian sin thlacamnak an rak ngei. Anih hi Billy Graham a fale 5 ah upa bik changtu a si i a tu hi kum 73 a si cang. Bible sianginn ah ca chim rian a ttuan pah in cauk zong tampi a rak ttial tu a si. Cun AnGeL Ministries timi zong a dirh.\nHi lio US Capitol innhmai i thla rak cam mi te ngaih ahhin lung hna hno i ngaih zong a chia. A thlacam mi a tawinak tein, ”Zeizong vialte sertu Pathian, Abraham Pathian, Jocob Pathian, Isak Pathian. George Washington, John Adams le Abraham Lincoln hna Pathian. Ka pa a Pathian, keimah ka Pathian le kanmah vialte kan Pathian, US mipi hi na hmaika ah kan sual tuk cang. Nangmah ralchanh in sualnak phunkip kan tuah cang. Cucaah cun US mipi aiawh in na sinah ngaihthiam hal in thla ka cam. Nang cu dawtnak Pathian, zawnruahnak Pathian le a biakam a let bal lomi Pathian na si bantukin US mipi kan sual, kan palhnak vialte hi kan ngai thiam hram ko sawh. Kan ramm hi thluachuah pe tthan ko. Kan ram damter tthan ko” tiah lung hno tak le lungthin tak in thla a cam.\nAnne Graham Lotz a thlacam cu khat leiin ngaih hna a chia. US ram a rak dirhtu hna le Pathian bochan bu tein ram a rak hruai hmasatu hna a vun hlam ruangmang hna. Kan theih dih bantukin US cu Pathian mithmai zoh buin le Pathian bochan buin Khrihfa ttha hna nih rak dirhmi a si. Nain nihin ahcun US rampi hi Satan nih hmunhma tam deuh a lak cang. Anne Graham nihhin cuti Satan nih hmun a lakmi a ruah tikah a celh hrim lo i, Pathian bochan buin US rampi a rak hruaitu hna a hlam tthan ruangmang hna timi a thlacam ngaih in hngalh khawh a si.\nUS hruaitu hna lakah min a vun char tthan mi hna George Washington hi a pakhatnak US president a si. John Adams hi a pahnihnak president le Abraham Lincoln cu 16 president an si.Credit-Salai BiakTum Lian


Covid-19 Zawtnak Thlalau Lak Ah, Thawngpang Deu Tete – THE CHINLAND POST\nCovid-19 Zawtnak Thlalau Lak Ah, Thawngpang Deu Tete\nEditorial: 2020 March 24 — Atu bantuk in, vawleipi a hun hnihmi zawtnak a hun chuah tik ahhin, ngandamnak lei kap in ralrin ding a tam liangluang bantuk in, lungthin caah a tha lomi kan mit in kan hmuh i relmi thawngpang pawl hi a si. Ngandamnak kong ahcun, Sibawi le Ngandamnak Zung nih an kan chimh le cawnpiak ning in umthut ah a tha bik! A ruang cu hi bantuk caan lio ahhin, a tha mi le dikfel mi tampi lak ah, thawngpang diklo, thawngpang deu, a silomi phuahcop tawn chom in tialmi a tam khun tawn. Cucaah, kan relmi, kan hmuhmi, kan zohmi hi a dikfel taktakmi a si maw timi hi tuaktaan ngaingai a hau. Cu lo ahcun, kan hmuhmi le kan relmi ruang ah, lung nuamlonak a chuahter lawng silo in, thinphang thlalau in, thazaang dernak lei a chuahpi khawh.\nA zawtnak kong ah kan i ralrin bantukin thawngpang kan hmuhmi le relmi kong ah biatakte in kan fimkhur a hau.\nKan hmuhmi le relmi poahpoah zumh dihlo ah a tha. Tuaktaan dih hnu le felfai tein check fel hnu ah cohlan ah a tha bik. Upa lungfim, thil sining thei ko mi tampi, Pastor te le zatlang hruaitu upa tiang in khuarang le fawi tuk in zum riangmang in mipi sin ah thanh chin kan hmang theo. A tak le deu then khawh hi a biapi tuk i ralring tein chimrel le tuahtuan ah a tha fawn!\nHi bantuk caan ahhin, a hlei hluat tuk in tialmi pawl an um theo. A si taktakmi he a lo ngai in tial, mipi lungthin chung ah taang dingmi phuah cop mi a tam tawn. Nai ah, tu zong lar ngaimi tahchunnak pakhat, Italy ram Prime Minister zong a tap, minung kan sinak in kan tei kho tilo, van lei lawng kan i bochan tiah a tah lio hmanthlak an tarmi hi thawngpang deu, le hmanthlak palhmi an hun thlah ciammang cu a poah taktak. Laimi zong nih kan izumh len. Italy ram ah mi tampi an thih cu a hman ko, nain mi lunglak sawhsawhnak ah, an tialmi le tarmi Prime Minister a tap timi le Hmanthlak an hmanmi kha a deu a si. A chim taktakmi tu cu atu bantuk kan tonmi thihlonak hi, Vawlei ralpi hnu ah a fak bik a si a ti.\nHmanthlak an langhtermi ah Brazil President Mr. Jair Bolsonaro a si i, a kong an tialmi ah Italy ram kong a si. Cucu, a hmanlo, a deu a sinak a si. Coronavirus kong ah kan thinphan ding a si lo tinak silo in, thil sining dikfel kan theihhngalh lo ruang ah thinphang tuk le lau tuk in kan um lo ding a biapitnak kan hun langter duh a si. Brazil ram zong ah, Coronavirus cu an tong cuahmah ve ko. Nain, a hleihluat tuk in tawn in tialmi ah ralrin a hau. Cu lo ahcun, lungthin nuamhlonak in zawtnak a chuahter sual hnga.\nItaly Prime Minister nih Corona-virus kong a chim lio le a tap tiah hmanthlak tarmi Brazil President\nCucaah, Online Social Media tck. Facebook, Messenger, Viber tbk. in hawikom chungkhat i pehtlaihnak ah siaherhnak he thawng i thanhmi pawl tiang tha tein Fingril in Rilh dih hnu ah cohlan ding a biapi. Cun, siaherhnak he midang thawng ka hei thanh chin lai tiah a timmi zong nih, ka tialmi, ka thanh dingmi thawngpang hi a dikfelmi a si maw tihi felte in check, rilh dih ta ah a tha.\nAtulio ah a biapi bikmi cu, kan pawngkam Sibawi, Cozah Ngandamnak Zung lei Riantuantu nih an chimrelmi felfai tein theih khawh i zuam i, an chim ning tein tuah khawh hi a biapi mi a si.\nA karlak ah, bia chokfai sawhsawh le thawngpang dikfel lomi kan i ham in zumh sual lo ding a biapi tuk hringhran. Cu nih cun, a hleihluat tuk in lungretheihnak le thinphannak chung zong in a kan khamh theo lai timi ruahchnank he…..\nNext COVID-19 Kongah Iralrin ding, Theih awk le Zulh awk| COVID-19 သတိထားသိရှိရန်နှင့် ဆောင်ရန် ရှောင်ရန်များ


Cakei An Ti Bak Vemi Pa Venuzo Cu Ahmual Pho Cikcek Ko Hih!-+(Video) – TIMES OF CHIN NEWS\nCakei An Ti Bak Vemi Pa Venuzo Cu Ahmual Pho Cikcek Ko Hih!-+(Video)\nPosted By: thawngthawng December 3, 2019\nNaga paih ning hi zoh an dawh kho taktak, Naga pawl hi mi tthawng bak hrim an rak siko. An nih cu an chim ning ah a tthawng lo ding hrim an si loh, an sa ei ning hi an thei mi nih an chim nak ah cun, Sa hi an ei kho tuk, cu hlei ah hmin tuk lo a hring deng mang bantuk khin an ei cu hlei ah tam taktak an ei a buh lei khi cu an ei tuk loh a sa tu hi tam taktk an ei tiah a thei mi nih an chim ning a si. A dik ko lai an tthawn ning hi khuruahhar an si, pa fa tete zong an tha tthawng ning khi mu.\nKum hram thok i kan laimi pawl Naga an va kal kha kan chinram paih pa tthawng pawl cu, paih ah a chuak mi an pader pawl hmanh nih an huai an huai ko hna kha, an cawl cangh tthat ning le an tha hman ning kha mak kho taktak khah. Cu caah Naga pawl hi an rak tthawng ve hrimhrim ko.\nOctober 25, 2019 ah khan, Naga Wrestling cu sunglawi taktak in an tuah tthan i mah cu ah cun Venuzo Dawhuo le Keduovilie Zumu an i phomh ko, an pumrua ai tia in an taksa hi a ttha kho ve taktak, Vok thau sum 6 veve bak khi an si ko zoh ah hin zoh cim lo veve bak an si.\nMah cu an Wrestling ah cun Venuzo Dawhuo le Keduovilie Zumu cu an i tawng ko, zoh an dawh taktak, kum hram thok lei deuh i Rung Lian Ceu a kal ah khan ai paih ning kha Venuzo nih ai lak mi a um cucu, mah ka zawn ah Rung Lian Ceu Style lak in Keduovilie cu a voihnihnak bak ah khel cung chuan in a phomh ko ai dawh kho ve taktak.\nNaga pawl an i paih hi zoh an dawh kho ve taktak, rak zoh ve hna hmanh u sih, an van ttan bak i an van i lak ah khin a hrum bak in an van hrum le mah bak khi a zoh tu ca zong ah lung a hmui khun, uar an um bak.


China nih an bohchan bik top Nuclear Scientists chung ah mi pakhat athi, China nih poi an ti ngai ko hih! – Kawltu Team\nSouth China Morning Post nih atial ning ah China Nuclear Top Scientist chung ah aitel mi Mr Zhang Zhijian, vice-president of Harbin Engineering University cu a umnak inn cungin atla-I, palik hna nih zing 9:30am June 17, 2021 thi in an char tiah ati.\nZhang Zhijian nih hin top honours tampi National Award for Excellence in Innovation an ngah, Harbin Engineering University ah vice-president atuan lio asi, Chinese social media platform Weibo nih palik hna nih Heilongjiang, China’s northernmost province, ah thil cang mi hi homicide case ah ruah asi tiah ati.\nZhang Zhijian hi pa ropi ngai mi asi, college of nuclear science and technology ah professor siin, Chinese Nuclear Society ah vice-president tuan lio zong asi, University Communist Party committee ah member asi fawn tiah anti.\n2019 ah khan Qian Sanqiang Technology Award- ‘father of China’s nuclear programme,’ sinak China National Nuclear Corporation hna nih research le nuclear power contribution ah atuan mi atha tuk ruang ah award pek asi, 2020 May khan CCCP ten National Award for Excellence in Innovation, an pek than mi asi.\nChina acoyah caah mah tluk mithiam le an ram caah mi pawimawh ngaingai asi mi, Scientist Zhang Zhijian ruah lopi in athi mi cu, an president Xi-jing ping nih poi an ti ngai ngai tiah Morning post nih atial, cun an ram caah sungnak asi tiin atuar pi nak bia he athlah ta khi asi.\nCre : Asian News\n← ZRA ralkap hna nih Tidim khua chung ah PDF camp an hrawh piak than hawi apoi ngai,\nUN tang ah Organization hna nih Myanmar Min Aung Hlaing Ralkap uknak cu, acoyah bantuk in apawm piak kho rih lo, →


Thawngṭha: Myanmar Ralkap Cozah cu UN meeting kaiter lo dingin US le China an lungtling - THE CHIN EXPRESS\nUpdate: UN meeting ah U Kyaw Moe Tun a kai taktak cang. 76nk UN Bupi Meeting (UNGA) ni 1nk cu an lim cang. Myanmar ram aiawh in U Kyaw Moe Tun a kai. Uknak firtu Myanmar ralkap cozah an kaiter hna lo.\nUN chungtel Cohlangtu Kawmiṭi (Credentials Committee) an dirh cang. Nain, mah kawmiṭi hi November thla lawngah meeting an tuahte lai. Mah tikah NUG maw kan cohlan lai asiloah Myanmar ralkap dah timi cu an khiahte lai.\nMah hlan chung paoh cu Aung Sang Suu Kyi acozah nih Myanmar UN Palai ah a rak thimmi U Kyaw Moe Tun hi Myanmar UN Palai asi peng rih ko lai.\nAtanglei hi nizaan ah kan ṭialmi asi\nTuni September 14 in US ram, New York khuapi um UN headquarters ah 76nk UN Bupi Meeting (UNGA) an thok lai (mah ca kan ṭial cu New York ah 8am lawng si rih i an thok rih lo). September 30 tiang asi lai.\nHmai zarh Nihnihni in UN high-level debate an thok lai.\n76nk UN Bupi Meeting ahcun uknak firtu Myanmar ralkap cozah kai kho loin kham dingin US le China lungtlinnak an ngei cang, tiah US ramkhel media Foreign Policy nih nizaan ah a thanh.\nMyanmar ralkap caah cun ṭahchuak bak asi ko lai. February 1 ah uknak an fir hnu in ramdang nih ‘Myanmar cozah’ tiin kan cohlang hna seh ti hi thi dengin Min Aung Hlaing le ruahnak petu miphun rawitu Dr. Ngun Cung Lian te pawl nih an i zuam lenmi asi.\nNizaan September 14 UN meeting ah U Kyaw Moe Tun a kai lio\nMyanmar Ralkap Cozah nih, “76nk UN Bupi Meeting tikah Myanmar ram aiawh biachimtu ding cu kanmah thimmi Wunna Maung Lwin asi lai,” tiin UN sinah thawng a thanh. Phun dangin chim ahcun, kanmah hi Myanmar cozah kan si caah kanmah minung hi Myanmar ram aiawh in UN meeting kaiter uh (kanmah hi Myanmar cozah ah kan cohlan uh) tiin UN an hal. Nain, atu ning te cun Myanmar mipi rawitu Wunna Maung Lwin le a miṭhi pawl cu UN meeting an kai kho lai lo tinak asi. UN nih Myanmar ralkap cu Myanmar cozah ah a cohlang lo tinak asi.\nSeptember 27 ah Myanmar ram aiawh in UN Bupi Meeting ah biachimtu cu Suu Kyi nih Myanmar UN Palai ah a rak thimmi, NUG ṭanhtu U Kyaw Moe Tun asi te ko men lai, nain ni kum UN meeting lio bantukin Myanmar Ralkap ṭhat lonak chim kha i sum deuh seh, tiin China le US an lungtling i zei dek lawhte lai.\nMeeting an thokka ah UN member Cohlangtu Kawmiṭi (Credentials Committee) an dirh lai. Cohlangtu Kawmiṭi nih cun Myanmar telh in UN member dihlak ram 193 an dirhmun zohfelhnak le pehzulh in UN member ah cohlan awk an ṭhat/lo an ceih lai. Nain, mah kawmiṭi cu November thla lawngah meeting an tuahte lai.\nCucaah, November thla tiang cu UN nih Myanmar cozah caah NUG maw kan cohlan lai asiloah Myanmar ralkap dah timi bia a khiak rih lai lo tinak asi.\nUNGA phungphai kan zoh tikah, Cohlangtu Kawmiṭi nih bia a khiah hlan paoh cu atu lio UN Palai kha asi peng rih lai ti asi caah November thla tiang cu NUG lei ṭangmi Kyaw Moe Tun hi Myanmar UN Palai asi rih ko lai tinak asi.\nUN member Cohlangtu Kawmiṭi chungtel ram 9 hna cu:\nSouth Africa le\nUnited States an si te men lai. Sweden nih a hruaite men hna lai.


Filipi 1 (Philippians 1)\nHakhaKawlCa kDal 1Cang\nKHUAMI SIN PAUL CAKUAT\nFilipi khua Khrihfabu hi Paul nih Zurup (Europe) ram chungah cun a ser hmasa bikmi Khrihfabu a si. Filipi khua cu Masidonia peng i a ummi a si. Paul nih Filipi khua Khrihfabu ca a kuat hna ah hin thong chung i a um i Khrihfa rianṭuantu a dang nih an doh i Filipi khua ah cawnpiaktu ding lomi nih Khrihfami an hlen hnanak a theih tik i a lungre a theih ngaingai lio caan a si. Asinain a cakuat hi lawmhnak le hnangamnak in a khat i hi lawmhnak le hnangamnak hna cu Jesuh Khrih a zumhnak thawng lawngin a hmuhmi an si kha a langhter.\nCun Paul nih Filipi khua Khrihfabu sin i ca a kuatnak chan cem cu, a herh lio caan i an bawmhnak a lung aa lawmhnak langhternak caah khan a si. Amah cu harnak ing hmanh seh law annih cu lungṭhawnnak le lungfehnak an ngeih awk a si tiin hi caan rem a hmuhmi kha annih forhnak caah a hman. Bawi Jesuh bantukin toidornak lungthin ngeih kha a forh hna i porhlawtnak le mah zawn lawng ruahnak nih minung a pingah a kan kalpi tawnnak kha ralrinnak a pek hna. Khrih he aa pehmi nunnak an ngeihmi cu Pathian vel thawngin an hmuhmi laksawng, zumhnak thawngin an comi a si kha a chimh ṭhan hna i cucu Judah phung le lam zulhnak thawngin a si lo kha a hngalhter ṭhan hna. Cun Khrih he aa pehtlai in a nungmi nih lawmhnak le daihnak an hmuhnak kha a chimh fawn hna.\nHi cakuat ah hin lawmhnak, hnangamnak, lungkhahnak le Khrihfa zumhnak le ziaza ah i biatak a herhnak kha kan hmuh. Cu pinah Paul nih Filipi khua Khrihfabu kha a dawt ngaingai hna ti zong kha kan hmuh fawn.\nPaul tonmi thil hna 1.12-26\nKhrih chung nun 1.27—2.18\nTimote le Epafroditas 2.19-30\nRalrin peknak 3.1-49\nFilipi khua hawikom hna 4.10-20\n1Khrih Jesuh sal Paul le Timote nih, Filipi khua i a ummi Pathian mi nan dihlak, Khrih Jesuh a zummi hna cu, nan pastor hna le Khrihfa upa hna he, ca kan in kuat hna. *1:1: Lam 18:19-21; 19:1\n2Pathian kan Pa le Bawipa Jesuh Khrih nih vel le daihnak in pe ko hna seh.\nPaul Nih Thla A Campiak Hna\n3Nan kong ka ruah fate, nan dihlak ruangah ka Pathian cu ka lawmh zungzal; 4cun nan ca i thla ka cam fate lunglawmhnak in ka cam, 5zeicahtiah a hramthawk tein nihin ni tiang, hi Thawngṭha rian ka ṭuannak ah hin nan ka bawmh zungzal. 6Cucaah cun, nan chungah hi rian ṭha a thawktu Pathian nih, Khrih Jesuh Ni ah hi rian cu a lim tiangin, a ṭuan zungzal lai. 7Ka hnakkar ah nan i tenh zungzal ko. Hi bantukin nan cungah lungthin ka ngeih hi ka ngeih hrim awk a si ko, zeicahtiah nan ka dawt tuk hringhran i thong i ka tlak ah siseh, leng i ka luat ah siseh, Thawngṭha kha ahmaan i biatak a si tiin ka chimnak rian ah khan nan ka bawmh zungzal. 8Khrih Jesuh lungthin chungin a chuakmi ngaihnak in kan ngai hna, hi ti ka ti tikah hin ka lih a si lo ti cu Pathian nih a hngalh.\n9Nan ca i thla ka cam tawnmi cu, nan dawtnak ngeihmi cu hngalhnak ahmaanmi le a chia a ṭha thleidan khawhnak fimnak he ṭhang seh law, 10cuticun a ṭha bik i thim awk kha nan hngalh lai, ti hi a si. Cun thurhhnawmhnak vialte le mawhchiatnak in Khrih Ni ah cun nan luat lai. 11Jesuh Khrih lawng nih a kan pek khawhmi ziaza ṭha taktak in nan nunnak cu a khat lai i cucu Pathian sunparnak le thangṭhatnak caah a si lai.\nNun Hi Khrih A Si\n12Ka u le ka nau hna, ka cung i thil a tlungmi kha Thawngṭha karhtertu a si lehlam ti kha hngalhter kan duh hna. 13Kha ti ka cung i thil a tlungmi ruangah khan siangpahrang inn a cawngtu vialte hna le a dang vialte hna zong nih Khrih sal ka si ruang i thong tlaknak ka in hi an hngalh. *1:13: Lam 28:30 14Cun thong ka tlaknak nih hin kan unau pawl a tam deuh kha Bawipa an zumhnak ah lungfehnak a pek hna i cucaah an ral a ṭha chinchin i ṭih lo tein Thawngṭha bia kha an chim.\n15A cheu cu nahchuahnak an ngeih ca le mi he i al duhnak lungthin an ngeih ruangah Thawngṭha bia a chimmi an si taktak, sihmanhsehlaw a cheu cu lungthin ṭha te he a chimmi an si. 16Pathian nih Thawngṭha ṭanh awk rian cu a ka thiah kha an hngalh caah, cu bantuk lungthin thiangte he a chimmi hna nih cun, keimah an ka dawtnak lungthin chung khan an chimmi bia cu an chim. 17Sihmanhsehlaw a dang hna nih khan cun, keimah entai ruangah lungthin thianglo in Khrih kong kha an chim i thong i a um chungah hin harnak nih chuahhnawh chin lengmang seh ti duhnak in an chim.\n18Zeihmanh a poi lo! Khrih kong chim a si paoh ahcun kaa lawm ko — tinhmi ṭha in a si zongah, tinhmi chia in a si zongah — kaa lawm lengmang ko lai. 19Zeicah ti ahcun, nan thlacamnak thawng le Jesuh Khrih sinin a rami thlarau bawmhnak thawngin luatter ka si lai, ti kha ka hngalh. 20Ka duhnak ngan bik le si kho seh ti ka duh bikmi cu, ka rian hi a tlam tlinh kho ning ti hi a si i a zungzal in, cun atu thengte chinchin ah hin, ka nun zongah ka thih zongah, ralṭhatnak in khah i ka pum hrimhrim in Khrih cu upatnak pek kha a si. 21Nunnak hi ka caah zeidah a si? Kei ka caah cun nunnak cu Khrih a si ko. Cucaah thihnak nih hin a ṭha deuh chinchinmi thil hmanh a chuahpi lai. 22Asinain ka nun ko rih i cu ka nun ruang i thil ṭha tam deuh ka tuah khawh ding a si ahcun, a zei cu dik kaa thim deuh hnga, ka hngal lo. 23Thil pahnih karlak ah kaa tenh: hi nunnak hi kaltak i Khrih he um cu ka duh hringhran, cucu a ṭha deuh suaumaumi a si; 24asinain ka nun rih cu nanmah ruangah a herh deuh rih fawn. 25Cucu nan caah a ṭha deuh ti kha fiang tein ka hngalh caah nung ko rih ning. Zumhnak i nan ṭhannak le nan i lawmhnak kha chap awkah nan sinah ka nung ko rih lai. 26Cucaah nan sin i ka um ṭhan tikah, keimah ruang i Khrih Jesuh chung i nan i lawmhnak kha a karh chinchin lai.\n27A biapimi cu hi tu hi a si: Khrih Thawngṭha nih si hna seh ti an duhmi hna kha nan nuncan a si awk a si. Cucaah kan hmuh khawh hna ah siseh, kan hmuh khawh hna lo ah siseh, tinhmi pakhat he fek tein nan dir i Thawngṭha zumhnak ah hmunkhat i ral a do ṭimi nan si kha theih ka duhmi cu a si. 28Nan ral kha ṭih hna hlah u; ralṭha ngaiin um zungzal u law cu nih cun annih an sungh i nannih teitu nan si lai kha a langhter lai — teinak petu cu Pathian a si. 29Khrih ca rianṭuan thiah nan si tikah, a zumh lei lawng hi si loin a ca i temhinnak hmuh ding zong hi a si chih. 30Cucaah i dohnak chungah hin ka sinah nan i tel ve kho lai; hi i dohnak cu, hlan i ka rak dohmi nan rak hmuh cangmi le atu zong i ka doh lengmangmi nan rak theihmi ṭhiamṭhiam hi a si ko. *1:30: Lam 16:19-40


Hakha Lei Thawng Pang Theih Cu A Tha Lo Ngai Cu Caah Fak Deuh In Khuaruah A Hau Cang – Chintanbo\nHakha Lei Thawng Pang Theih Cu A Tha Lo Ngai Cu Caah Fak Deuh In Khuaruah A Hau Cang\nJune 1, 2022 admin MYANMAR NEWS 0\nNizan thawngpang kan theih mi cu a poi tawn ko mu. Ral Ngun San Aung te pawl Hakha cawbuk dum chung an vah len lio ah laithil hruk pawl zong an um len tiah thawng kan theih. Hi bantuk in kan ral a simi Ral Ngun San Aung thazaang a petu hna Laithuam aa hruk mi pawl hi ningzak ngaingai an si. 31/5/2022 ah Ral Ngun San Aung te pawl Halkha Cawbuk,dum chung an vah len lio hmaanthlak. Laithil hruk pawl zong an itel len hna ca ah hin ruah ding ngaingai mi thil cu um ko hih aw.\nNatchaung Khua Ni 2 Chung Kahdohnak Ah SAC Ralkap 7 An Thi. Sagaing ramtthen, Kalay peng , NatChuang khua Aung Suh Pan Phungki Siangin ah umhmun a khuarmi SAC ralkap hna cu nizan May 31 le nihin June 1 ah VAKOK ( CNDF ) le ttangtti an kahdoh hna i SAC ralkap 7 an thi i Mipi ralkap lei in 1 a nunnak a liam, 2 hliam an tuar tiah theih a si.\nNizan chun Sml 12:00 ah kanmah mizapi vengtu ralkap phu fonh nih SAC ralkap security an hngahnak hna cu thli tein kan va kah hna, an mah lei cu thazaang 150 hrawng an si caah an tamtuk, Aung Suh Pan Phungki sianginn chung ah a um mi an um, a leng ah a um mi zong an um Khua pawng kam cu neih deuh in kan kal i a neih nawn tein kan kah hna. Sml 4:00 a luan hrawngah voikhat kan kah than. Zahan zaan cu a leng hrim an rak chuak ngam lo.\nPhungki sianginn pawng Sianginn chung ah an um nak an i thial. Nihin zing Sml 10:30 hrawng zongah voikhat kan kah than hna. Kanmah lei ralkap nih kan hmuh ning ah cun SAC ralkap 7 an rilh ko khi kan hmuh. A phei ah a khen mi, hliam a tuarmi zong an um. Kanmah lei ralkap PDF ( Kalay ) pakhat a nunnak a liam i 2 hliam an tuar tiah Vakok ( CNDF ) tuanvo ngeitu pakhat nih Yangon Khit Thit ah a chim.Crd: The Chin Post\nThawngdang Relchap, US nih Hriamnaam Ngan Ukraine Bawmhding Ati. Donbas i Russia nih a thapi chuah in hma a lak chin lengmang cang caah, lamhla kah khawhnak hriamnaam Ukraine nih Western ram sinah bomh a hal hna. High-tech medium-range rocket system tlawmpal kuat dingin Tuesday ah khan Biden cozah nih thawng a thanh, tiah theih a si.\nCu rocket system cu US nih $700 millions man in bomh a timhmi chungah ai telmi a si. Cu chungah cun helicopters, Javelin anti-tank hriamnaam, raltuknak mawtaw, spare parts le a dangdang thilri an i tel, tiah US senior official pahnih nih an chim. Wednesday ah khin phungning tein cu hriamnaam pawl cu zapi hmuh in langhter an si te lai, tiah officials nih an chim.\nRussia ram a chunglei pi tiang kah khawhnak rocket systems Ukraine nih an hal ko nain, cutluk taitai cu US nih pek a tim rih lo, a laiva tu pek dingin a tu bantukin biachahnak a tuah hi a si.Amah Ukraine ram chung i kahdohnak hmunhma pawl thatein a kap khotu advanced rokets system tu ka kuat hna lai, tiah Tuesday zanlei sang ah The NY Times ah Biden nih a chim.\nRussia a chunglei pi tiang a kap kho mi rocket systems belte cu ka kua kho hna lai lo. Ukraine an ramri he ai naihniamnak Russia khua le ram tham cu zeibantuk hriamnaam zong nih a phak khawh dih ko cu ta, tiah Biden nih Monday ah khan a chim.\nWednesday i zapi hmuh in an langhter te dingmi hriamnaam tom cu medium-range rocket systems an si i, meng 45 tiang an kah khawh, tiah officials nih an chim. Russia hmun le hma kan kap hrimhrim lai lo, tiah bia kan in kamh. Kanmah Ukraine ram chungah hmunhma a khuarmi Russia pawl kahnak ah hi advanced rocket system hi kan hman hna lai i, hmual ngei ngaingai ding kan si,” tiin Ukraine senior administration officials nih an chim.\nHi rocket system hi Donbas ah an hman i, Russia miakpi nih a kahmi bomb tla lakin kahpiak, cun Sievierodenetsk hei ti bantuk raltuk a linhsatbik nak hmun in Russia ralkap pawl va dawi dih hna nak ah hman kan duh, ti i ruahchannak an ngeihmi kong Ukraine lei nih an langhter.\nWestern ram pawl sinin hriamnaam bomhnak tor le cheng i an phak hlan le Ukraine ralkap an thazaang a thawn hlan i Donbas pengkulh lak khawh zokzok hi Russia caah a biapitukmi a si. Cu ti lak khawhnak dingah cun Sieveirodenetsk hi an lak hmasa ta a hau. Hi khuapi hi Russia ramri in meng 90 lawng ai hlat i, Donbas pengkulh, Luhansk ah a ummi Ukraine nih an i humhak khawhmi hnihchun khua pakhat te a si.\nUkraine nih a ramri lonh in kahdohnak a tuah ding hi kan duhpiak lo, thazaang kan pek lo. Russia cung fahnak pek duh ruang i tutan ral a caan vun rauhter zong hi kan duh mi a si ruam lo,” tiin NY Times ah Biden nih a chim. Tutan hriamnaam kuat hi avoi 11nak a si i, security le economy kongkau i kan hnung i $40 billion bomh dingin Congress nih bia an chahmi chungin tutan hi avoikhatnak phaisa an hman a si lai, tiah theih a si.\nHi rocket system hi Pentagon nawlngeihnak in suaisammi an si i, US hriamnaam sernak sehzung in hriamnaam an lak lai i, khulrang tein Ukraine lei ah an kuat ding khi a si. Hi system thar kongah Ukriane ralkap hi training pek ta an hau lai i, zarh 1 in zarh 2 chung cu rauh dawh a si.\nKuat kan timhmi hna hi High Mobility Artillery Rocket System (HIMARS) a si i, truck mawtaw ah tunhmi a si i, a kuanbawm (a thlaar in a ummi) pakhat ah rocket zuun 6 ai tel, tiah theih a si. Medium-range rockets pawl kahnak a si. Asinain, Army Tactical Missile System hei ti bantuk meng 190 tiang a kap kho mi long-range missile kahnak zongah hman khawh thiam a si, tiah theih a si. Amah belte cu pawl kah dingin cun timhtuahpiak/thazaang pek an si lo.\nFebruary i ral ai thok hnu khan US le a ramdanghawi pawl hi an karhlan bitter an i tim peng. An ram in Russia pawl thawl khawhnak dingah hriamnaam bomh an timh hna. Asinain Russia President Putin cungah fahnak pe kho dingin le Europe ram vialte cuul in buainak a chuahpi kho tu kahdohnak meici Ukraine nih a kau ding belte cu an duh lo i, an thlolh peng.\nAsinain, caan a hung rauh tik i Russia nih an khualipi Kyiv lak dingin faakpiin kahdohnak a vun tuah in cun, US le a ramdanghawi pawl nih Ukraine lei ah hriamnaam thatha tor le cheng in an kuat than hna. Asinain, lamnaih kahnak hriamnaam deuh hi an kuat mi hna a si rih.\nA donghnak ah cun, Russia nih Donbas an nawr i khua le ram tamtuk a hrawh chin lengmang cang caah, a tuan khawh chung tuan in Western ram nih rocket system tor le chengin kuat dingin Zelensky nih bomhnak a hal hna, tiah theih a si. US nih Ukraine a pekmi rocket system hi vawlei i tunhmi miakpi pawl nak in lamhla deuh a kah khawh. Cu tikah, Russia miakpi nih a phak lo nak hmun in Ukraine ralkap nih cu rocket in cun Russia ralkap hmunhma pawl hi duhtawk in a kah khawh cang hna lai, tinak a si.\nUkraine caah ral kan do i, tutan raltuknak a kupthal a let khotu ding hriamnaam nan kan kuat tikah cun a kan luhhnawhtu mithalo pawl an lungthawnnak le an i zumhraihnak vialte hi khulrang tein kan hrawhpiak khawh cang hna lai,” tiah Zekensky nih a chim. Ukraine nih rocket system tampi a herh ko tiiah 2013 – 2016 lio ah NATO’s top commander a si bal mi US Air Force general hlun Philip Breedlove nih a chim.\nHi hriamnaam hi kan kuat bak rih hna lo mi a thawngtukmi hriamnaam tha an si. Ukraine nih an herh lawng si lo in, a duh in an duhtuk nak kong hla sak in an kan sak hnawh zungzal mi hriamnaam an si. Vawlei pumpi nih tuan kho hna seh (Ukraine ralkap) ti an duhpiakmi hna a takin an tuah khawhnak dingah cun hi hriamnaam an sin phaakter kongkau ah kan i biatak ngai ngai a hau.\nVawleicung ram thawngbik ah ai telmi Russia ram cu dawh amah te lawngin a dironh i doh ciahmah ko hi aw, tiin Breedlove nih a chim. Tutan bomhnak an pek dingmi kongkau ah US le WH officials nih zapi sinah bia an chimmi a um theng rih lo.\nKan Ukraine hawitha hna caah hmualngei tein raltuk khawhnak hriamnaam damhkhanpiak ding hi pehzulhtein kan tuaktan peng ko rih. Asinain, kan President nih a chim duh mi cu, Ukriane an ramri lenglei pi tiang a kap khomi hriamnaam belte cu pek kan tim hna lo, tinak a si. An tukmi ral a linhsat a penh ve rup in, kanmah lei zong nih zeibantuk hriamnaam tha dah kan bomh hna ah ai tlakbik lai, timi kong kan ruah deuhdeuh ve ko.\nA ruang cu, amah Ukraine lila zong nih Donbas hei ti bantuk ah hmual a ngei taktak dingmi hriamnaam pawl bomh an kan hal ve caah a si tiin State Department Ned Price nih Tuesday ah a chim. Donbas zongah cun Russia nih duhsahtein thanchonak a hmu cang fawn. Russia a tanhtu hliamtlai pawl nih an uk rih lo mi a tangmi hmunhma zong a dihlak in lak lawlaw ai tim.\nUkraine ah hriamnaam ngan kua ti hlah u, tiin Putin nih Western ram pawl tu le tu ralrin a pek hna. Saturday ah khan minute 80 chung phone in Putin nih France le German hruaitu a chonh hna i, Western ram nih Ukraine hriamnaam an bomhmi kongah ralrin a pek hna, tiah Kremlin nih a chim.\nBuaktlakin cun, Security kongkau ah US nih Ukriane hi $5 billion bak bomh dingin bia ai kam. February 24 i Russia nih Ukraine a luhhnawh hnu in Biden cozah nih Ukraine bomh dingin a suaisammi $4.5 billion telhchih in $5billion bomh an i tim, tiah theih a si.Crd:Chelsea Bawi\nNgaih Chia Bak Ko Mipi Veng Tu Kan Pasaltha Hna Cu SAC Ralhrang Hna Nih Cun\nKhah Yangon Thil Cang Mi Kong Ah Ningzak Ngai Si Hih Lai Pa Lai Nu Ralrin Kan Hau Cang Hih\nKhuakip Nih CNF&CDF Caah Thawhbur Thawh Ciomi Lung A Hmuituk Ko Nain\nChinram Chung Ah Mi Sawhsawh Asi Mi Minung 6 An Tlaih Hna I 2 An Thah Hna


Trump Kong Chimtu .Off Grid Desert Farming with Paul & Adrienne 2 nih a chimmi cu hitin a ti. – Hakha Cherry\nTrump Kong Chimtu .Off Grid Desert Farming with Paul & Adrienne 2 nih a chimmi cu hitin a ti. Nihin NATIONAL GUARD TROOPS, Natinal Guad phortu nih avun thlakmi hna hi Trump timhtuahmi pakhat a ngeih ti hi rak i fiang u, cun Joe Biden (inauguration) sunglawi ngain President tlin tik venawk nan timi hi a ho nihdah hi kan hmuh bal lomi hna Washington, D.C an an vun thlak hna hi nan lung a fian awk a si cang. Trump nih rap chiah atimh tihi nan hmuh ko cang lai a ti.\nNan hmuh ko cang lai.Tinhmi pakhat cu a um cang, hi vialte kan ralkap ram dawtu Trump dirkamh tu hi zatzat kan khualipi Washington,D.C an phak hi nanmah pawl nan lih tuk caah a si a ti. Social media vialte zong zeilam an panh lai an i fianglo, Lungtum chuih he an i lo cang lai.Twitter labang cu nan hmuh ko cang hi. Trump a dohtu vialte khawika dah an kal dih, an lam atluang maw zohtuah u a ti.\na tlangtarmi ah Nanmah tein itemchih, nangmah tein itemchih rap cu hikaah hin a chiah cang a ti.Laknak:Off Grid Desert Farming with Paul & Adrienne nih.Credit-Joseph Thawng Z Ting


Paletwa ralzaam pawl eiawk an ngei hnik ti lo | THE CHIN EXPRESS\nPaletwa ralzaam pawl eiawk an ngei hnik ti lo\nPaletwa khua i ralzaam camp ah a ummi ralzaam pawl cu bawmhnak an hmuh lo ahcun ni tlawmpal chungah ei awk facang an ngei ti lo kho tiah ralzaam bawmtu bu nih an chim.\nKawl ralkap le Rakhine ralkap AA kar kahdohnak ruangah Paletwa khua ah a zaammi ralzaam hna cu Chin state cozah, World Food Programme telhin mibawmtu bu pawl nih bawmhnak an pek ko hna nain atu hi facang an ngei ti hnik lo.\nRalzaam bawmtu bu chungtel U Za Ni nih, “Atu hi ralzaam hna nih an herh bikmi cu eicawk facang a si. WFP nih facang a pekmi hna hi tu thla 20 in cun a dih cang lai.\n“Cun, cozah nih a pekmi hna zong atu hi a dih cang. Mibawmtu nih pekmi tangka in facang kan cawk lai ti ahcun a tlawmbik 55,000-60,000 hrawng a si tikah mibawmhnak tangka zong in cawk khawh ding silo” tiah a chim.\nPaletwa khua ralzaam camp ah a um vemi U Kyar Hlah Aung nih, “Khua luhchuahnak lam an phih tikah tlunkalnak a har tuk. Chin state cozah nih bawmhnak a kan pek ko nain chungkhar milu a tampi ca ahcun kan i za lo. Facang cawknak tangka kan ngei lo” tiah a chim.\nPaletwa peng ah vawlei a him lo pinah Covid-19 zawtnak ruangah Rakhine state he pehtlaihnak lam vialte an phih dih ruangah facang telhin a herhmi thilri kuat/cawk khawh si lo caah harnak an tong.\nU Za Ni nih, “Atu hi tlunkal a fawi lo caah ralzaam hna caah dineiawk tawlrelpiak a fawi ding silo. Ramchung, ramleng in mibawmtu nih tangka an hlutmi a um. Cu tangka in cun facang kan cawkpiak hna lai i ni 2-3 ca in kan tawlrel piak hna lai” tiah a chim.\nChin ralzaam bawmtu RRCCI cazin ning ah Paletwa khua ah ralzaam 4,800 leng, Samee khua ah ralzaam 2,900, Miza khuate ah ralzaam 2,000 leng le Seint Sin khuate ah ralzaam 200 hrawng an um. – Khonumthung


Kan pu T hi 2015 US hruainak aa cuh thok in doh a tong lengmang i nihin tiang a tong. – Hakha Cherry\nA dohmi lakah minthang hna cu media pawl CNN, ABC, TNT, TWP..in afabik Globle Rawn Chin Media tiang. Hitin an doh mi vialte ka zohtawn tikah zeiruang bikah dah andoh tihi ka tuaktan cem. An dohmi ah US foriegn policy an doh ka hmu tuklo, US Economic an doh ka hmu lo, US himnak le daihnak kongah an dohding a um hoilo(Ob chan i khatluk bomb puah le mithah a tam le ISIS an hran kha). Asiah cun zeidah an dohbik tiah kazoh tikah Refugees policy ah asi. Cucu D pawl le kanmah Chin tiang nih kan dohnak a muru cu asi.\nHika zawnah Democratics pawl nih zeiruangah dah Refugee kong an doh tiah cun middle East le Africa i M refugee kongbik asi. Aruang chim haulo in nan hngalh ko. Cun D pawl nih cu policy cu directly in chim loin mimal mipak minung zalawnnak zei a rello, miphun a tleidan, mi a tlanglamh, mi a nehsawh…. tiah a sual an kawl (taktak tiah cun miphun tleidan nak a va ngeih ko hmanhah ruahding mi cu a nupi khi ramdang/miphun dang asi khih). Cucu kei nihcun “Ramkhel thurhnom ah ka ruah hna.\nTaktak tiahcun T hi pumpak ah ka uarlo nain US ramleng pehtlaihnak i ramthawng asinak mual a ngeihtermi(bianaah Russia le China tepawl a hip khawh hna ning le Iran le N. Korea a daihter mi in Israel khuapi ah Jerusalem a sermi tiang) Economic ah US economic a kai ning le China nih a lonh cangmi a stop khawhmi ah, ram himnak ah khatluk ramchung bomh puah le meithal kah a tammi a daihter mi,\nBiaknak ah a mah pumpak khi a zumhnak a feh le fehlo cu va um ko sehlaw Khrihfa biaknak a himter thanmi le a nunter thanmi(OB chan ahkhan Sianginn ah ESL bawmtu ka tuan lio asi caah Khrihfa kong le Bible, thlacam kong a ngahlo ning. ka tuak tikah a policy khi ka duhbak. Kei cu Chinism ka si bantuk in Chin ram a him le a thancho hnu longah miphundang kha zalong te le duhdim tein kan ram ah umter veding timi tlaihtleng ka ngei i cubantuk in America/America caah cun kan him hmasat le kan thawn hmasat a herh (MAGA) a timi kha a dik ka ti.\nTaktak tiahcun ngeihti khat thitumh le mimal zalawnnak hna khi cozah pi nih phungning ah a sermi hi D pawl ansi(hika zawnah ngeihkhat thitumh kha Khrihfa hruaitu Rev. le PhD hna nih an pom a timi nan um khomen, Pastor, Rev. PhD a lami hna zong cu minung an si ve caah Phaisa ni nu ah a fello an torko caah kha ngeihkhat a duhtu Biaknak hruatu pawl kha an mawhlo tiah kan leh hna) i cu pinah pumpak zalawnnak sang tukin an chiah caah le thil dangdang tampi ruangah nihin US a rawh hi asi kati.\nCucahcun keimah dirhmun in cu T khi a personaliti cu ka uarlo zongah US himnak, thanchonak le Khrihfa kan himnak le Vawlei daihnak ahcun kan herh kati. Asinain a tu cu a sungh cang caah a ra laimi Bd hruainak caan chungah zeidah a cang lai i zeitin dah kan umlai timi tu cu caan nih hun kan fianh te ko seh.Credit-Peng Hawnceu


Gospel for Asia Football Club President Rev. Thawng Tha Thang NC @TT he tonbiaruahnak – THE CHINLAND POST\nGospel for Asia Football Club President Rev. Thawng Tha Thang NC @TT he tonbiaruahnak\nRev. NC Thawng Tha Thang @TT cu atulio GFA FC ah President a tuan cuahmah mi a si. Cu lawng si lo in National Believer Church pumpi ah General Secretary le Believers Church Theological Seminary ah Principal a tuan cuahmah liomi zong a si. Myanmar Theological Student Council ah President, Christian Champion League a rak tuah tawntu— Chin Christian Football Association President le Myanmar Evangelical Christian Alliance ah EC chungtel (Literature Committee hruaitu), Myanmar Christian Youth Fellowship ah Advisor a rak tuan balmi a si. Lai Chiatthat Bu zong ah EC chungtel a si.\nCD: GFA Football Club nan rak thawkning le MNL ah nan rak luhning a tawinak in na kan chim kho hnga maw?\nTT: Kannih hi Bible sianginn a dirhmi kan si. kan Ministry pi i Icon pakhat simi cu Bible sianginn hi a si. Hi kan sianginn hin 1000 leng nih degree an lak cang. Bible sianginn a rak kai mi cu mino deuh an si tikah pumpululh chuih lei hi an rak huam ngia. Cunယ kannih hi Kawlvai lak a um mi kan si caah kan pawngkam hi ven ngai a hau. Sianginn kan rak dirhka 1992 hrawng hna ah cun kan kiangkap ah Chin mi le khrihfa hi kan tlawmte i pawngkam, sang le veng he i theihhngalhnak ah pupmpululh chuih zuamnak puai hna kan rak tuahpi hna. Tik ah, sang nih an rak kan dawt ngai i minung 200 leng ca ah Eh-Sa-Zin va tuah hau lo in kan rak um kho— nihin tiang. Cun kan sang nih peng pumpi zuamnak ah chuih ding in bawmh an rak kan fial. North Dagon peng nih pakhatnak an ngah a voi khatnak hi kanmah sianginn kan rak chuihpiaknak hna thawng in a si. Cu tik ah zei-dah kan hlawk ti ah cun atu i kan sak mi inn vialte hi saknak nawl va hal len a um lo, a olnak cun cu pumpululh thawng cun sang le veng, peng he kan i dawhria, kan ti lai cu.\nCun, Chin ramkulh aiawh in kan chuihpiak u tiah an kan sawm than i mino he upa team he kan chuihpiak hna i semi final tiang hna phan ding in kan rak chuihpiak hna. Tik ah, mino nih le an huam, bawmtu le thazang petu an tam tik ah 2006 kum ah immature zuamnak (MNL 3 bantuk) ah kan lut lai kan ti. Keimah zong cu bible siangngakchia hawikomhnak bu ah hruai-tu ka rak si i a kenkip i a thiam mi kha kan rak sawm hna. Kan rak that ngai ca ah Lai pawl an thawng ngai ti a rak si. Mah in khan, 2009 ah MFF hruaitu U Zaw Zaw nih ka pa kha a rak auh. Zei si poh ah Myanmar National League thawk kan duh ca ah Chin aiawh in kan luhpiak u, mi dang vialte zong ka sawm cang hna, tiah a ti. Ka pa he kan i ruah i kan lut rih lai lo tiah ka ti. Luh i a rauh lo hlan i thangchiat kha miphun ca zong ah a tha lo. Lut hna sehlaw kan ngiat ta hna lai tiah kan ti. Anmah nih cun lut ulaw company dangdang he zong kan in pehtlaihpiak hna lai tiah an ti ko nain thil fiang a si rih lo ca ah MNL 2 ah kan chuih lai i kai le tum a um tik ah kai khawh kan rak i zuam te lai kan rak ti. Cu lio cun Chin United nih register an rak tuah ve i an lut ve. Kan hun chuih i MNL 1 ah kan kai, kannih kan kai hrawng kha kan hngah mi dirhmun a fian bak a si. Ziah ti cun, kannih a tang i kan rak um lio kha tangka duh zatzat in an rak hman lio— puai khat tei ah mawtaw pakhat hna an rak i pek lio kha a si. MNL 1 ah kan kai bak ve khan cozah a hun i thlen bak a si ve tik ah an tangka kha an hman khawh ti lo tik ah an hman mi, lahkhah tbk kha an zorter he aa ton bak kha a si i, kan i kaihkawh ngai.\nCD: Chin ramkulh aiawh hna in Kawlram pumpulh zuamnak ah GFA youth club khi an i tel tawn ti kan theih i, zeitik kum pawl voi zeizah dah nan i tel bal cang. Zeitin dah Chin ramkulh nan aiawh khawh ning na kan chim kho hnga maw?\nTT: Buchoh Hung Ngai chan lio ah khan a si. Anmah zangleknak zung nih bawmh an rak kan hal ca ah kan rak chuihnak kha a si. Upa hi voi khat kan va chuih i kan tla colh. Kan hnulei kum deuh khan Nay Pyi Taw ah kan va chuih than i Tuarter tiang kan kai. Khakha chan hnu lei deuh ah Chin ramkulh nih sang deuhte kan hun kai khawh a si. Youth Club tu hi cu voi thum, li cu kan va chuihpiak pah lengmang ko hna.\nCD: Atulio GFA Club nan dirhmun kan chim ta law?\nTT: National League Club pakhat si nakding ah hin tahfung an chiah mi a um. Upa (Senior) team pakhat an ngei lai, Club pakhat a ngei lai, a thi-am mi (Professional) youth club pahnih a ngei lai— kum 21 tang le 19 tang tiin. Kan duhning cun Laimi hi Senior team ah chuih dih hna seh ti kan duh. Nain cucu kan phan kho deuh rih lo. Cu tik ah kum 19 tang le 21 tang kha a that tuk lo ding a si zong ah Laimi kan hman hna lai i cu pawl cu kum khat tete in Senior ah an kai te lai ti hi kan i timh ning a si. Atu hi Senior Team ah Laimi pa ruk hrawng an um. Nikum Junior chuih mi kha pali kan kaiter hna. Hmaikum zong ah kaiter ding kan ngeih hna. Team khat ah hin 25-30 karlak minung cazin pek ding, ti a si.\nCD: Pathian riantuan tiah mi tampi nih theih mi nan si i zeiruang ah dah Football Club cu nan tuah ti mi hi na hun kan fianh kho hnga maw?\nTT: Si, biaknak lei nih hihi tuah ding a si maw ti hi an ka hal tawn. Ka leh mi hna cu thil tha a si mi, ram le miphun ca a tha mi thil a si mi cu tuah ding a si ko ti hi a si. Atu ah hin tuah hlah sihlaw ho nih dah Chin ramkulh aiawh in a tuah lai? Tangka thazang tam tukte a dih, cu nakin hi vialte a kal khawh nakding ah tawlrel le tlaih kha a har tuk rih mi a si. Pumpululh cu long term a si bu in short term zong a si. caan khat (Season) pakhat ah kum khat duahmah in a si tik ah kha kum khat chung i tawlrel le kalpi kha thil harsa taktak a si. Kha vialte a tuahtu an rak um hlan chung i kan tuah mi hi ramkulh aiawh le miphun aiawh ah thil tha ngai kan tuah a si tiah ka ruah.\nCun an ruah sual lo ding ah ka duh mi cu biak-nak tangka an hman tiah an ruah sual lai ding hi a si. Hi pumpululh zuamnak ca ah hin biaknak phaisa fang khat hmanh aa tel lo. Biakinn phaisa, mission phaisa aa tel kho lo. Pumpululh Club kan tuah lai kan ti cangka te hin phaisa hram bunh mi (capital amount) kan ngei lai kan ti. Cucu kan lehthal lai i a miak chuak mi in kan kalpi lai kan rak ti. Cucaah lahkhah sang pipi zong in kan pe hna lo. A thiam mi (Professional) lawngte an si ko ca ah cu zat lawng kan in pek khawh lai tiah kan ti hna i,\nzeitik hmanh ah kan biakam kan pelh ve lo.\nCun, atu hna ah Chin United nih an kan maak tak tik ah hin maak hna kan duh ngai ve nain aa aho tuah ding an um rih lo cun i hne deuh ko rih usih ti kha kan thinlung ah a um. Ziah tiah— Ram pumpi ah ramkulh le ramthen dang nih ramkulh, ramthen hmanthlak in an i ngeih cio ca ah kannih Chin ramkulh zong nih ram pumpi hmai ah ramkulh hmanthlak ngei ve usih. Cucu kan upate ca zong ah mithmai ngeihnak si ve lai, tahfung tlinnak pakhat si ve lai tiah kan i hnek hramhramnak a si. Pum-pululh lawng hi a si lo, a harsa mi siangngakchia pawl bawmhnak kan tuah mi hi pumpululh nak a let tamtuk in kan tuan mi a si.\nCD: Kum khat i nan tangka dih mi le chuih-tu lahkhah nan i pekning hi buaktlak in na kan chim kho hnga maw?\nTT: Club pakhat kan dirh tik ah anmah MFF (Myanmar Football Federation) nih tahfung an ser mi a um. Pumpululh chuihtu pakhat hi a tlawm bik sing hnih in sing hra karlak a pek lai ti a si. Ziah ti cun a hlan ah khan hi bantuk rikhiah in an rak tuah lo tik ah tei duh tuknak lung in lahkhah sangpipi an rak i pe i, a hnu ah Club zong dirh kho lo tiang in an rak um dih. Cucaah lahkhah rikhiah tuah usih tiah an ti. Cucaah kannih bantuk Club hi kan tha a dam. Kannih cu a tam deuh cu Sing hnih le sing thum deuh hi kan pek hna. Coach hi a pariat an um, Manager te a um, CEO a um i zunglei tawlreltu an zapi 12 tluk an si i. Kum khat ah hin sing thong hnih in sing thonog hnih le za nga karlak hrawng kan dih. Kha ah khan anmah MFF nihhin sing thong khat tluk an kan bawmh. Sing thong khat le za nga tiang hna bawmh an kan timh tawn nain atutiang ah cun kan hnu lei kum kha thong khat an kan bawmh i nikum khan sing za thum lawng an kan bawmh. Tukum khan MPT he hnatlaknak an ngei kho i sing za ruk ah an kai than. Zei a si poh ah khakha cu rampi chawlehthalnak cung ah aa hngat mi si ve i hmailei cun sing thong khat tluk hrawng hi cu a si kho te ko lai. Cun, atu hi Singapore i media channel pakhat nih hi ka i Live Stream poh hi 7 million in cawk an kan timh i, hi bantuk tete in MFF hi bawmtu le tuan hawi a ngeih deuhdeuh cun amah le amah in aa tangdoh te ko lai ti kan zumh.\nCD: Laimi chung in pumpululh chuih thiam kan tampi ve ko bu ah zeiruang ah dah nan first line up ah khin si seh nan team ah si seh, Laimi kan hmuh huaha hna lo?\nTT: Line up hmuh ding hi kan duhpiak taktak mi hna le kan i timh mi cu a si ko. Nain a hmu kho peng mi hi cu pahnih lawng khi an si rih. Cun, Junior in a rak kai mi hi Laimi pahnih an um i second season hna khin line up ah an i tel kho te hnga dek maw. Kanmah lei nih cun Lai Club a si bantuk in Laimi hi line up ah i tel kho\npeng hna seh ti cu kan duh i Coach te zong an i zuam cuahmah ko i an i tel thluahmah te ko lai kan zumh. Cun, kanmah Laimi chung in a thi-amthiam Yadanabon, Yangon tbk. ah an um. Nain kanmah nak tha deuh in an pek khawh hna ca ah cu zong cu kan Laimi ca ah thil tha a si kan ti ko ca ah kan au lem hna lo. Amahbel khika lei ah line up hna an i tel khawh lo cun keimah zong nih ka auh tawn ko hna. Chikkhat lo piin thil cu a si khawh lo ca ah duhsah in a tha ziahmah lai kan zumh ko.\nCD: Chin mi nih ngeih mi chung in nanmah lawng nan taan cang tik ah atulio nan dir-hmun le hmailei nan i tinh mi na kan chim kho hnga maw?\nTT: Aw si, kanmah hi GFA tiin pumpululh lei kan rak thawka te khan kan dir. Atu Chin Unit-ed hna a um lo tik ah mi tampi zong nih Chin min in dir lawlaw ulaw a kan ti mi an tam ngai. Kanmah zong meeting voi hnih thum kan to cang. Hmailei pi tiang kan kal khawh ding a si ko cun Chinland FC maw kan si te lai, ZaLat-May FC, Taungzalat FC hna dah kan si te lai tiah biatak tein kan i caih cuahmah lio a si ve. Cun, pahnihnak ah, Club pakhat kan dir tik ah hin hi Club hi ni nikhat ah cun Chin mi dihlak i tel kho te hna seh ti kan duh ngaingai. Atu zong kan Vice President hi Dr. Sui Hingz a si. I, kha banatuk in Chin mi rian ngan ngei tampi nih kan dirpi ve hna sehlaw khakhan Chin mi ta taktak bantuk khan tuanti kho hna sihlaw ti khi ka duh ngai, Club ngeitu a um ko zong ah.\nCun ram dang ka va kal zong ah pumpululh kong he aa pehtlai mi tete ka va zoh tawn. Nai Korea kan kal lebang cu kum 21 tang World Cup chuihnak zong kha ka va zoh. Annih cu ramkulh bak nih pumpululh Club pakhat a ngeih i ramkulh chung um rian ngan ngei pawl kha tel lo ngah lo bak in an telter hna, an hlutter cio hna. Cu bang hna ka va hmuh tik ah thazang ka ngah ngai. Ni nikhat ah Chin ramkulh hna nih cu bantuk ngei ve te sihlaw tuanti kho viar te hna sihlaw ti tiang hna khi saduhthahnak kan ngei.\nCun Chin ramkulh ah mah hmunhma certual ngeih ding hi kan ruat ngaingai. Cu ngeih khawh nakding ah a biapi cem mi cu vanlawng a tum hau. Tu hi vanlawng tumnak zong kan ngei lai ti a si cang. Mah hmunhma certual ngei ciocio hmanh ah hin mawtaw bak in olzang tein phanh khawhnak sisehlaw aa hlawk cem ding khi a si. Ziah ti cun, khika i an rak umnak vialte kha kanmah nih pek ding a si. I, vanlawng hna in an rat cun tlunkalnak ah a dih tuk tiah an phunzai kho. Cucacun mawtaw hi aa hlawk cemnak cu a si. Vanlawng ti zong cun zarh khat ah voi khat hnih lawng hna a tum mi a si cun a ngah bak lo mi a si: D\nCD: Chin ramkulh cozah he tah pehtlaihnak le i chimhchawnhnak nan ngei el maw?\nTT: Atutiang cu kan ngei rih lo. Chin ramkulh kan upate an rat tik zong ah pumpululh chuih zoh ve ding in kan sawm te hna lai tiah tim-hnak cu kan ngei. Kanmah zong cu Club saupi dir cang mi kan si nain anmah lei in theihpinak le biaruahnak tbk ah sawm kan tong theng ve lo. Anmah zong cu cozah thar an si ve tik ah an mawh ve rih lo. Miphun aiawh in a dir mi Club kan si ve tik ah zei si zong ah cozah nih hin cun an kan bawmh lo hmanh ah theihpinak te hi cu um kho sehlaw ti ka duh ngai.\nCD: Chin ramkulh aiawh in a dir mi Club nan si tik ah Chin ramkulh pumpululh lei thancho khawh deuh nakding ca ah Chin ramkulh cozah he nan tuanti khawh ding mi lam a um maw?\nTT: Chin aiawh in a dir mi Club kan si tik ah Chin ramkulh cozah nih an kan bawmh khawhnak lam tampi a um. Biana ah, training tuah nakding ca ah hmunhma, mah hmunhma certual ca ah hmunhma tbk zong hi anmah kut ah a um mi a si. Cucun rak tlung ulaw Chin ramkulh pumpululh lei thancho nakding ca ah tiah pumpululh chuih zuamnak puai zong a tua-hti kho kan si. Ramkulh zaanglek zung i an budget chung in pumpululh chuih lei cawnnak (academy) kha kanmah he i bawm in hun sihlaw kannih nih chimhcawnpiaknak lei in kan bawmh hna lai i annih nih minung kawl le tawlrel kha tuanvo an lak lai. Cun, Chin ramkulh hmunkip i a um mi sianginn tete ah zaanglek he aa pehtlai mi kan tuahti khawh ding mi tete a um lai ka zumh. Chin ramkulh chung i a um mi rian lian ngei pawl (Chin ramkulh cozah nih rian a pek ding a hmu mi Company pawl) he khin zei si poh ah annih hi Chin ramkulh aiawh in a dir mi an si ca ah tiah theihternak tuah, hawikomhnak tbk tete kan tuahpi hna sehlaw kan Club pawl zong hi tampi hmai ah a fong kho hnga.\nCD: A hlan ah Chin United kha Chin mi za-pi nih tha rak pek taktak a si. Nain atu ah an ngol cang i nanmah lawng nan tang cang. Tik ah, Chin mizapi nih thazang pek khawh nakding ah zeitin hmalak nan i timh mi a um maw? Eg. Mawtaw in mi don, angki chuah, media lei tbk.\nTT: Si, kan i tim. A pakhatnak ah Media lei hi biatak tein kalpi kan i tim. GFA FC facebook page zong kan ngei. Cu kan page cu media le Club dangdang nih an zoh awk ding a si tik ah Kawl ca hman a si. Tik ah, Lai Version (Laica hman mi) in ngei kho ve sihlaw ti kan duh. Kha ah khan Lai mi a chuihtu pawl kha an konglam tawi tbk kha anmah le holh cio in video thlak i tar, tbk hi biatak te kalpi kan i tim.\nCun, Chin ramkulh cozah he i chawnbia in pumpululh chuih zuamnak puai tuah te ding kan i tim. Hlanlio Pu Hung Ngai chan lio ah khan an kan sawm i Chief Minister Cup kha voi hnih kan tuahpiak bal hna. Atu zong hi kal than kan i tim. Kan Club zong mipiza he theihternak tuah, Tahan lei zong ah tuah ding kan i tim, tlangcung i um mi Aizawl FC he hna zong peht-laihnak kan ngei.\nCD: Nan pumpululh chuihtu nan hruaining hna theih kan duh ko— A leng ah si seh, nan chiahnak hna inn ah si seh, training tuahnak le dressing room te hna i nan i hruaining.\nTT: Kanmah nih umnak inn le hmun, Bus kan ngei. Khi nih khin tlawmte cu a tloter deuh ngai. Training tu cu mi dang certual ah hlang in kan tuah.\nCD: Nikum ah khan pakhatnak lak cu kan i tim lo, a tang i kan tlak lo poh kha pakhatnak ngah bantuk ah kan i ruah ko lai tiah na rak chim. Zeiruang ah dah cu tluk niam cu nan rak i timh? Tukum tah kum dih tik ah zeizahnak hrawng um ah dah a za lai tiah na ruah?\nTT: Aw, kan chim bang nam cu a chahnak nih a tan kho lo i a pannak lawng nih a tan khawh i kaupi tinh le chimrel si lo in a fianghlang mi te,\ntuah khawh ding mi te in i tinh kha ka uar. Cucaah Kawl media pawl sin ah ti khan ka chim kha a si. Zeica tiah a hlan ah kan rak kai i kan chuih i kan tla than. Tik ah, kannih ca i pakhatnak ah kan i zuam ding mi cu tlak lo kha a si. Kan ca ah cun pakhatnak tluk a si. Cu ning te cun kan tuah khawh.\nTukum tu hi cu tlak lo si lo in cung deuh ah kai khawh ding kha kan i tim. Kanmah zong hmu-hton kan hun ngeih deuh cang tik ah tlawmte cu kan tha deuh ngaingai cang tiah kan i ruah. Kan minung a tha bak mi pahnih kha Club dang nih an kan cawk, anmah nih an pek ding mi zat kan pek khawh hna lo tik ah kan tlai kho hna lo. Khakha a poi deuh ngai mi cu a si.\nCD: MNL ah Club zeimawzat cu an i ngol thluahmah. Hihi zeiruang bik ah dah a si?\nTT: MFF nih hin subsidy ti mi Club pakhat ah cu zat bawmh ding ti mi a um. Atu i MPT he hnatlaknak (contracts sign) kan ngeih mi kha i then cio a si. A hmasat ah Club cio i then a si. MFF nih hin bawmtu le tuan hawi lian pipi a ngeih ah cun Club pawl hi kan zangdam deuh ngaingai ding khi a si. MFF hi ram pumpi mith-mai pakhat a si nain ka ruahningnak leng in a tha der deuh ngai. Cucu Club pawl an i ngolnak a ruang pakhat a si.\nCun, Kawl ram Club pawl hi i ngol a duh mi an tam tuk. Ai ngol mi hi pa nga tluk a si. A ruang bik cu MFF nih a bawmh mi a tlawm tuk— bawmtu le tuanpi hawi a ngeih mi a tlawm tik ah Club pawl sin i a hun thencheu mi kha a tlawm tuk i Club ca ah a rit ngaingai. Cun, mah hmunhma certual ngeih nakding ca ah mahle ramkulh le ramthen cio nih hmunhma an pe kho hna lo. Cu ruang bik ah Club pawl nih i dinh an duh cionak a si. Zeicatiah a miak le a hlawk pakhat hmanh a um loh cu mu. Tukum tu hi MPT le a dangdang bawmtu (Brand hme tete lawng an si) an um i kan i ning deuh vak. Cucaah MFF lei in bawmhnak a tam deuh si le Club pawl hi kan dirhmun a fek deuh ve ding khi a si. Kei ka duhning lebang cun MNL cu ram pumpi huap le mithmai a si caah bawmtu Company lianpipi (Toyota, Samsung tbk) tal khi cu ngei kho, kan lakpiak kho ve hna sehlaw aa dawhdang deuh hnga ka ti.\nCD: Laimi hi pumpululh chuih lei ah zeitluk khan dah kan si tiah na ruah?\nTT: Kanmah Laimi hi pumpululh chuih lei ah kan thangcho ngai. Biana ah Laimi chung in New Zealand ram mino thim mi (selected) ah aa tel mi pahnih an um. Cun, Australia mino ah aa tel mi zong an um. Anmah zong cu kanmah Club zoh ah an rak tlung, hmailei cun kan sin ah an chuih khawh ve (an kan bawmh) nakding ah lam kawl kan i tim. Anmah zong an thatho ngai. Kan sin ah hawikomhnak in kan chuihpi cang mi zong an um.\nCD: Mino te na si rih i, thithruainak lei ah mi tampi nih zohchun tlak ah an in hmuh? tlamtling tein mizapi hruai khawh nakding ah hruaitu pakhat nih zei bantuk lungput, ziaza le khuaruah dah a ngeih awk si tiah na ruah?\nTT: Kei hi kanmah Laimi sin cun hnangam tuk in (comfort zone) a rak um mi ka si. Ka nu le lei vialte hi chawlehthalnak lei a cawl mi an si, ka pa lei hi biaknak lei hruaitu an si. Ka hmet tein herh mi ngei lo in kan ti lai cu very com-fortable zone ah ka um. Le, atu Kawl ram an zoh tik ah 70-78 chawlehthal lei mi ngei pawl i an fale hi an pale tluk in hlawhtlinnak an hmu kho ti lo. Mirum, biaknak le zungnem lei tuan mi fale zong cu thiamthiam a si. Cucu zeiruang a si ti cun herh mi ngei lo in an um i an hnangam tuk ca ah a si. Riantuantu nih upat an pek hna, an pale nih komh cia mi kha an hawik-om ah an cang colh. I, anmah cu comfort zone an um ca ah zeihmanh a thar an hawl kho ti lo, an taang dih. Cucaah mino nih a pakhatnak ah comfort zone hi kan lonh, kan pah chih ngam a hau. Hi comfort zone hi ka thancho nakding ca ah a ka dawntu a si ti ka hngalhnak cu carelnak thawng in a si. Comfort zone in ka chuah khawhnak cu ca ka rel tuk ca ah a si. Hihi a bia-pi taktak.\nA pahnihnak ah, hruaitu nih a ngeih awk herh mi thiamnak (leadership tualification) kong he pehtlai in kum zabu kul le khat kan rak luhka, 2002 i hlathlainak an tuah mi ah: hmailei cuanh khawhnak, raltha tein biakhiahnak a tuah ngam mi, tbk. a si rua lai tiah an rak ruah. Asinain hlathlainak a phi a chuah tik ah pakhatnak a si mi cu dinfelnak (honesty) thotho a si ko. Kum zabu 19, 20 tehna kan zoh tik ah hruaithiamnak ah tluk awk tha lo in a tha bik mi cu dinfelnak hi a si ko. Cucacun hruaitu ca cun dinfelnak, fianghlang tein riantuan hi a biapi cem tiah ka ruah ko. Hihi cu zeibantuk chan kan va phanh zong ah i tlaih peng ding ah ka chiah mi a si. Cawnpiaknak ah ka hman tawn mi cu: ka theih lo mi cu ka thei lo, ka theih mi cu ka theih, ka theih lo mi khi ka theih (ka thei bak lo ti mi khi kai theih), ka theih bak ka ti mi cu ka theih bak. Hi pali hi tlaih bak a hau. Atu a poi mi cu theih lo mi zong kha thei bantuk in um. Cu tik ah a thei mi sin in ruahnak zong kan ngah kho ti lo, cucun theih mi kha thei lo bantuk in um i tuah ngam than lo. I, hi pawl nih hin dinfelnak (honesty) ti mi cu a hrawh ca ah hihi kaa tlaih peng mi a si.\nCun, mino ka si i atu hi riantuanpi hawi 550 leng ka ngei. Cu hruainak ah a biapi ngai in ka hmuh mi cu nu tling patling sinak asiloah puit-ling mi sinak (maturity) kan herh. Mino cu ai thlen a rang mi kan si, kan hmuhnak a rang. Cucun, thil a hun i thlen kha kan hngak kho lo. Zokzok in thlen kan duh. Khakha i ralrin deuh kan hau. Fekfuan (stable) tein rian kan kalpi khawh a biapi ngai. Mino tampi upa nih hmunhma an pek duh ve lonak a ruang pakhat cu kan puitlin (mature) lo ruang ah a si. Biakhi- ahnak tuah tik ah kan puitling kho lo, caan upatnak kong ah puitling kan lawh lo tik ah hnon kan si deuh rua tiah ka ruah. Cucacun puitling mi si hi mino nih kan i zuam deuh a hau tiah ka ruah. Kei hi upa riantuanpi hawi tampi ka ngei. Upa ngai cang mi pawl cu thil thar pakhat kan tuan lai kan ti tik ah an ngamh ti lo. Cucun, an fum cang, thil kha a cuai an thlai tik ah a luan cia mi kum 20,30 lio ta kha an i rinh peng. I, mino hruaitu ca hna cun a har ngai. Cu bantuk zawn ah cun mino nih puitling deuh in kan um a herh. Anmah an hmuhning le ruahning kha theihthiampiak in lungsau te le zi-almal tein thlennak lei ah kan kalpi hna ding kha a biapi ngai. Cu si lo in rian hna phuah viar tbk a si cun thanchonak lamthluan kha a cat lai. Lungsau a hau. Bu pakhat chung ah bu dawtnak lungthin a ngei bik mi cu sau bik a tuan mi kha a si ko. Cucu kan upat hna a herh.\nHruainak ah ngeih lo awk tha lo mi cu tinh mi (vision) hi a si. Vision ti mi hi tek tlak phun in rak tlak mi khi a si lo. Zeidah mizapi ca ah tinh mi ka ngeih ti kha a herh. Tinh mi a ngei lo mi nih nawlngeihnak an ngeih a si cun kan thangcho kho bal lai lo. Hruaitu a ngei lo mi nakin tinh mi a ngei lo mi nih an hruai khin thanchonak a hnu deuh. Tinh mi a ngei lo hruaitu nih an kan hruai cun hruaitu ngeih lo nakin a fak deuh. Ziah ti cun tinh mi a ngei mi hruaitu ding pawl kha lam a phih hna. Cu ai tinh mi cu a tuanchuah khawh ding mi kha a si fawn lai. Cun thil hi a thatnak lei in hmuh thiam zong a biapi ngaingai.\nCD: Donghnak bik ah chim na duh mi?\nTT: Ramkomh Kawl ram ah kannih Chin mi hi ramkulh zong a ngei ve mi miphun kan si. Tik ah rampi huap zong in min a ngei zungzal mi, a lang kho zungzal ve mi si ve usih ti hi ka duh bik mi a si. Ziah ti cun Chin kan sinak lawng si lo in Khrihfa ramkulh a aiawhtu kanmah lawng kan si caah a si. Ramkhel lei zong in Vice Presi-dent tiang kan hun si kho ve cang. Hlasak zuamnak lei ti ah le zei zuamnak poh ah a bik in Karen le Chin kan si ko. Kan manh ngam lo ding mi zanmang a um ti lo. Fimthiamnak lei zong kan hun kai thluahmah te lai ka zumh. Ramkulh le ramthen cio ah hmun um media zong ah a thangcho lei kan si cang. Cu bantuk in biaknak, zatlang, chawlehthalnak le lentecelhnak tbk in a lamkip in ram pumpi huap in kan langh khawh nakding hi kan saduhthah a si.\nPumpululh Club kan dirh mi zong hi Kawl ram cu pumpululh kan uar. Kan mit hi pumpululh ah aa fun dih. Mit aa fun dihnak hmun ah Chin Club hi um ve seh ti kan duhnak a si. Cucaah Chin mizapi zong nih nan lungtling in kan chuih khawh deuh rih lo hmanh ah cat lo in thazang kan pe peng ko u tiah kan sawm duh hna.\nBiahaltu: Salai Kep Chin Thang (ASSOCIATE EDITOR)\nA hmun: GFA, Yangon\nA ni: February 8, 2018\nRef: Vol.4, No.1 (2018 February) thla chuak Chin Digest Editorial\nHngalhternak: CHIN DIGEST hi Fidi Foundation @The Chinland Post nih thlahnih ah voikhat lengmang a chuahmi magazine a si.\nPrevious Miphun Thanghphawknak Hla Thatha Kan Herh Rih\nNext Hakha College Le GTI Hi Kan Ngaktahter Sual Maw?


An hnek tuk caah US nih ram sifak pawl COVID-19 raikhamsi 500 million a hlut rih hna lai | The Chin Express\nAn hnek tuk caah US President Joe Biden nih, “Ram sifak pawl hlut awk ah COVID-19 raikhamsi 500 million kan cawk chap lai,” tiah thawng a thanh.\n“US ram ah pulrai kan tei khawhnak ding ahcun ramkip ah kan tei ve a herh,” tiah Biden nih a chim. COVID-19 pulrai hloh dingin vawlei cung hruaitu pawl Nithumni ah online meeting an tuah lio ah hitin a chim hi si.\nMeeting ahcun Britain, Canada, Indonesia le South Africa, tibantuk ramdang hruaitu pawl le Vawlei Ngandamnak Bu (WHO) hruaitu Tedros Adhanom Hebreyesus zong an kai ve.\nCOVID-19 zawtnak nih vawlei pumpi ah minung ting 500 deng (4.9 million) a thah cang hna.\nUS nih COVID-19 raikhamsi 500 million a hlut rih ding he cun, a hlutmi dihlak hi 1.1 billion asi cang lai tinak asi. Thiamsang pawl nih an chimnak ah, ram sifak deuh pawl caah raikhamsi 6 billion hrawng a herh, ti asi.\nNgandamnak lei thiamsang pawl nih, “Ram rum pawl nih ram sifak pawl an bawmhmi hna a tlawm tuk. Ahlei in US hrimhrim hi a luan tuk. Ram sifak pawl raikhamsi an i zat lo lio ah US mipi cu voi 3nak tiang chunh a timh hna,” tiah ram rum pawl, ahlei in US cu fak piin an mawhchiat i ram sifak pawl bawmh dingin an hnek peng.\nTexas um Baylor University i National Tropical School of Medicine professor a simi Peter Hotez nih, “President Biden acozah nih US mipi raikhamsi voi 3nk chunh a kan timhmi hi a ṭha ko, nain atu lio cu ram sifak pawl raikhamsi an tin lo caah anmah hi usa pek hmasa hna ding asi,” tiah a chim.\n“Ram sifak pawl caah raikhamsi 6 billion hrawng a herh,” ati.\nDoctors Without Borders ah hruaitu a simi Carrie Teicher nih, “Pulrai donghternak caah raikhamsi hlut lawng aza lo. Kan hlut lai an ti lenmi hi tam deuh cu atutiang an hlu taktak rih hna lo. Pfizer hrim cu a kih taktaknak ah chiah a hauh caah ram sifak pawl nih chiahnak thilri tlamtling in an ngei lo, hi bantuk zong bawmh an herh,” tiah a chim ve.\nRam sifak hruaitu pawl zong nih, “Ram rum pawl nih raikhamsi a chuah hlan in nan booking cia dih ruangah ram sifak pawl kan ting lo i kan ram ah zawtnak a karh tuk caah hiti ning cun COVID-19 ci thar a chuak ṭhan te kho men,” tiah an thinphannak kong an chim lengmang.\nPresident Biden nih, “COVID-19 raikhamsi kan hlutmi hna hi rianrang tein an chunh khawh hna nak hnga chunhnak caah tangka $370 million kan hlut hna lai. Cun, Vawlei Pumpi Raikhamsi Chunhnak Phu (GAVI) sinah $380 million kan hlut lai,” ati.\nPfizer raikhamsi pawl cu US ram ah an ser/chuah hna lai i ram sifak deuh pawl an kuat/hlut thluahmah hna lai. Pfizer raikhamsi si cu US cozah nih dur 1 ah $7 in a cawk lai, tiah thil sining a hngalmi pakhat nih a chim.\nUS nih ramdang hlut ding a cawk tharmi Pfizer raikhamsi cu January thla in kuat hram a thok te lai.\nHmasa thawngpangCBCUSA nih Pastor Cung Biak Hum thah a tonmi kongah hitin cathanh a chuah\nHnu thawngpangUNHCR Malaysia Thawngthanh: Ram Thumnak Kalnak Kong


Benjamin Sum An Don Lio Minung An Tam Khawh Ning Hi Khuaruahhar Taktak An Si (+Video) – FIAKFAIROCK\nBenjamin Sum An Don Lio Minung An Tam Khawh Ning Hi Khuaruahhar Taktak An Si (+Video)\nMyanmar Idol Runner Up Benjamin Sum cu tuni ah sunglawi taktak in Kalaymyo ah an don. Motor laam khat tein mipi nih an don. A sunglawi kho taktak. Minung pawl ah hin nu pawl ko hi an tam nungak le nu tung deuh hlah maw an si dih ti awk in.\nLam khat bak in an um i Motor siseh Motor Cycle zong kal khawh bak a si loh, hngerhte aw chuakchuak ti bak khi an si ko, Benjamin caah cun vanram kai tluk bak in teh ai lung hmuih ko la, a phu ve hrimhrim.\nIran le US Kar Thlihran Ning Cu Hi Ti Hin A Si\nNizan zarhpini, Iraqi khualipi Baghdad hrambunh US Embassy ah rocket bombs an puak. Cu thawngpang President Trump nih a theih le cangka bia a chim colh. A chim mi cu, “Thawng ka theih mi hi zungthu sinah ka chuahpi lai. Teirulcham phun in Iran hi a cawl i ka misa a kutpar in a dongh sual hna a si ahcun ka zohsawh lai lo, ai ruahlopi khin ka lehrulh lai a ti. Iran zong nih lehrulh ding timhlamhnak an ngeih thawng vawleipi a thanh.\nIran ralbawi zik, Qassem Soleimani thihnak kongah vawleipi thidomh in a um hei sikaw, mizei ram pawl nih US an ttanh lai i, Iran hi zei ram pawl nih an tanh ve tiah, ruahnak tete zong a chuak. Iran hi cu Syria, Iraq, Lebanon, Yemen le Gaza trip hna nih an bawmh men lai tihi an zumh cio. Cun US hi Israel nih a rawiphiar siang lai lo an ti. Hi ruang zong ah hin maw a hei si, US nih thahmi Iran ralbawi zik fanu Zainab Soleimani nih “Ka pa thih ruangah US le Israel caah muihnak chunmui a tlung lio. Ka pa thih hi hnathiang phun in ruat lai u ci” a ti. Cubantuk thiamthiam in Iranian President Hassan Rouhani nih a chim ve, “Kan ralbawi thihnak ah ai hnamnawih mi cungah lehrulhnak fak kan tuah lai. Kan ralbawi thihnak nih ralchiat le nunnem in a tuah hna lai ti phun in maw kan ruat lai u ci, kan luhlul le thatlonak zualtertu lehlam a si lai” a ti. Culawng hlah, President Trump luman ah $115 million an thapchih. Microsoft News nih a langhterning bang ah cun, Iran ram ah hin milu 80 million an um i kan milu tuak in $ 80 million (AUD 115 m) Trump luman ah an chiah hi a si a ti.”\nCun an hmurka hrocernak lawng hmanh si loin tuahsernak zong in lehrulh kan in timh, na rampi hmun 35 kah ding timhlamh a si. Kan miakpi tawka hmeh lawng a taang tiah tluang an khawnhnawh. President Trump nih cucu a ngai sawhsawh kho lo, kannih nih cun hmun 52 bak hmuahchih in kah kan i tim. Cuhmanh ah na nunphung hrihhram le nehnang (cultural sites) tiang ka hrawhchih lai a hun ti. Trump nih hi tlerhnak a thanh bak in International Law he kalh in cawlcangh nai tim tiah an soi. Aruang cu International law ahhin Cultural sites phun a si ve hrawhpiak hi onh a si lo. 1954 The Hague Convention hnatlaknak ah anmah US hrimhrim nih miphun pakhat an nunphung humhimnak hrawhpiak cu sual lian (crime) tluk ah chiah siseh tihi minsenthutnak an rak tuah mi a si. Cucaah tangka tampi dih in ISIS le Taliban ralhrang doh an sinak hi miphun pakhat Cultural Sites hrawh hmuitinh an si nak ruangah zong ai tel tihi a hngalh awk a si tiah an ti. Carson Twintwin\nKan Peh te lai


Kan Ram Chungah Rithaisi Tamtuk Alut Cang Mi Kong He Pehtlaih In Cathanh An Chuah Mi - TIMES OF CHIN NEWS\nUknak an lak caah mizapi cu an inn le lo an chuah tak hna i India(Mara) leiah an rak zaam i kannih nih miphun, biaknak thleidannak um loin kan si khawh chung in kan zohkhenh hna, tiah an langhter. Sihmanhsehlaw ramri gate in zu, rithaisi le phunglut lo thilri hna cu\nan rak luhpi lengmang caah kan lung a ṭha hrim lo. Hiti an rak luhpi caah kan ram chungah sualnak a tuahmi an tam i harnak kan tong. Kan zatlang bu le kan umnak hmunram a hnorsuangtu hriamthil zong voi thum kan tlaih cang, India cozah nih a onh lomi cu kamanh zong nih kan onh ve lo.\nCucaah 2022 May 1 thok in MTP General Headquarters (Siaha) le MSO General Headquarters (Siaha) i fonh in Sub-Headquarters hna le Branch dang hna he ramri gate a simi Siasi, Chapi, Zyhno, Laki, Khaikhy, Lobo cu nikhat chung cheknak kan tuah cang lai, tiah cathanh an chuah. Ramri gate ah phunglut lo thilri nan luhpi ahcun kan zatlang phung ning in biaceih nan si lai, tiah an telhchih. Crd: The Chin Post


Georgia ah Mee an Rel Ṭhan Dih Nain Trump a Sung Thotho | THE CHIN EXPRESS\nGeorgia ah Mee an Rel Ṭhan Dih Nain Trump a Sung Thotho\nPresident Donald Trump le a ṭanhtu pawl caah thawngpang chia taktak asi. Georgia state ah Biden nih a teimi aa lungsak lo caah Trump nih “mee diklo tam tuk a um” a ti i mee rel ṭhan a fial hna.\nCucaah, Georgia State Thimnak Zung lutlai Pu Brad Raffensperger (Republican party member) nih mee kan rel ṭhan lai tiin a thanh i state pumpi mee vialte cu ni 6 chung bak an kut in an rel ṭhan i tuni ah an lim, Trump a sung thotho.\nHmasa ahcun Biden nih mee 14,000 hrawngin a rak tei, nain mee an rel ṭhan hnu cun mee 12,284 in a tei. Georgia state ahhin mee a thlami 5 million leng an um.\nMee an rel ṭhan lio ah peng/county 4; Floyd, Fayette, Walton le Douglas ah mee rel lomi 5,600 leng an hmuh. Floyd county te lawng bakah mee rel lomi 2,600 an hmuh caah cazin tlaitu Pu Robert Brady cu Mee Zung Rianṭuan Dihlak lungtlinnak in an phuah.\nFloyd, Fayette le Walton county ahcun hmasa bantukin Trump nih a tei nain Douglas county ahcun Biden nih a tei.\nCounty dang pawl ahcun mee an rel ṭhanmi zei aa hlei lo, hmasa he result aa khat ko, mee 9 nak tlawm lawng aa dang. Georgia state ahhin county 159 um.\nTrump ṭanhtu pakhat nih Georgia state Thimnak result hi fehternak certificate chuah rih hlah uh tiin tazacuainak a tuahmi zong tuni ah Rampi Biaceihzung nih a hnon piak.\nThaizing (Ningani) ah Georgia State Thimnak Zung nih Election Result fehternak certificate chuah ding asi cang, Trump nih mee rel ṭhan dingin a fial hoi hna ahcun kut in rel ti loin high-speed scanner in rel a hau cang lai.\nUS President Thimtu Upa (Electoral College) 538 an um. Minung tamnak state California le Texas bantuk ah tam deuh an um. State pakhat ah mipi mee tam deuh a hmumi nih mah state um thimtu upa mee dihlak kha i lak si.\nSinain, Trump nih a sunghmi a cohlang duh lo i zeihmanh tehte chuahpi khawh ṭung loin “mee diklo a tam tuk, mithi min hna in mee an thlak …” ati i thimnak result cu fehter lo dingin state tampi biaceihzung ah tazacuainak a tuah thluahmah hna.\nNain tehte zeihmanh a chuahpi khawh lo caah tazacuainak a tuahmi pawl cu pakhat hnu pakhat in a sung thluahmah. Biaceihzung sangbik a simi Supreme Court tiang kan phan lai ati nain nihin tiang ah thimnak kong he pehtlai in tazacuainak a tuahmi hi Supreme Court a phanmi an um rih lo. Direct in Supreme Court ah kal a ngah lo. Biaceihzung niam pawl nih an ceih dih hnu lawngah Supreme Court ah kai khawh asi.


Myanmar Ramchung Ah Covid-19 Positive An Karh Ning A Rangtuk Cang – Chin 11 News\nMyanmar Ramchung Ah Covid-19 Positive An Karh Ning A Rangtuk Cang\nKawlram ah a ummi hna hi ralrin taktak a herh ko cang hi teh, zawtnak a karh ning a rantuk cang caah fimkhur taktak in um kan hau cang lai. Hi ti ning in cun I chuah sual a fawi tuk sual lai caah kan umnak hmun cio in ralrin kan herh cang.\n“Kawlram ah minung 11 sin in Covid-19 zawtnak an hmuhchap. Nihin tiang ah Covid-19 zawtnak hmuhmi dihlak 52 an phan cang. April 13, 2020 ni zan 8:00 ah Kawlram Ministry of Health and Sports nih Covid-19 in mizaw 11 kan hmuh chap hna tiah thawng a thanh.\nKawlram ah Covid-19 zawtnak an hmuh thawk in tu ni (April 13) hi tam bik an hmuh a si. Nihin tiang ah Kawlram ah Covid-19 in a thi mi dihlak minung 4 le a dam than mi minung 2 an si. Nizan an hmuhmi minung pahnih cu David Lah a riantuannak DREAM Ministry International in an si tiah kan theih” tiin The Chinland Post nih cun a tial.


Hakha B-2 kan Ralkap Hna - News and Media\nHakha B-2 kan Ralkap Hna\nHakha B-2 kan Ralkap hna : Nan ralkap le meithal hmuh kanduh ko tiah aka ti ~akan dirhkamh mi hna caah. (Crd. Shiang khung) A tu bantuk in kan pasaltha le hna an hriamnam he dawh te in kan hmuh hna cu a lawmh a um tuk hringhran: BAWIPA nih um pi hna sehlaw, teinak he lam hruai chinchin ko hna seh.\nKum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu ka thei lo ti kha tih hlah. Ka thei loh ti ko! A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nMi nih theih an duh lem lomi biathli kha a chim phuangtu va si hlah. Biahman a si hmanhah, chim dih ding tinak a si lo. Thingthei cu a hmin hnu lawngah lawh ii ei a si bantuk in khuaruahnak zong hi tlamtling te le zei a si ti kha fiang tein a chuak hnu lawngah langhter ding a si. Nangmah le nangmah ka palh ii ti lengmang. Zeicahtiah ka palh ti kan ii theih hi “mi hman, miding” kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah. ‘Hohmanh ka care lo’ ti hmang hlah. Midang na care lonak kha nangmah le nangmah mual naa phohnak zong a si kho. Thil tha tampi tuah hi a sual loh.\nAsinain a rak kirthan lai tiah ruahchannak he mi va bawm hlah. Mah cu naa bochan a si ahcun a rak kirthan lo sual a si ahcun na thin hunnak mei na alh ter menmen lai. ANupi Tha Nunzia Kong Relchap : 1.Na Pasal Chungkhat Daw Hna – Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo.\nA biapi bikmi cu Nupi (Mo) tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter. An rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.\n9.PATHIAN Tlaih Peng – Zeizong te ah PATHIAN aa tel lo ahcun tlam a tling lo tikha va philh hrimhrim hlah. Chungkhar dirh timi hi a tluang peng lai ti va ruat hlah. Nungak le tlangval lio bantuk in ii duhdawt khawh lo caan a um. Harsat caan, hnabeidongh caan, sungh zatlak caan zongah nuva sinak kaltak loin PATHIAN hmai ah thlacamnak he hmainor ii zuam chinchin. Credit – AC\nCouncil Ralhraang Nih Inn An Khangh\nPDF Camp A Kaptu SAC Ralkap


Profet Jeremiah hi B.C. kum za nga donghnak le za ruk thawhnak hrawng i a rak ummi a si. Saupi rian a ṭuan chungah hin a mi hna cu siasal an biak ruang le an sual ruangah an cung i rawhralnak a tlun lainak kong kha a chimh hna. Cu a chimmi cu amah hmuh hngan hrimhrim ah a hung tling i Babilon siangpahrang Nebukhadnezzar nih Jerusalem le a Biakinn kha a hrawh hna i Judah mi tampi le an siangpahrang cu Babilon ah sal ah a kalpi hna. Cun Judah mi an kir ṭhan te lainak le miphun an si ṭhan te lainak kong zong kha a rak chimchung hna.\nJeremiah hi mi thil hngal kho ngai a si i a miphun kha a daw ngaingaimi a si. An cung i a tlung dingmi thil kha chim a duh hrimhrim lo nain chim lo awk a ṭhat lo caah a chim hna. Pathian nih a profet si awk i a auh ruangah harnak a inmi kong kha lungfak ngaiin a chim hna. Pathian bia cu a lung chungah khan mei bantukin a lin i chim loin a um in a um kho lo.\nJeremiah bia lakah hin a biapi bikbik hna nih cun Jeremiah chan tiang lawng kha si loin Jeremiah chan leng tiang zong kha an chim i cu chan cu biakam thar chan, Pathian mi hna nih saya hau loin Pathian biakamnak an lung chungah an i ṭial lainak kong kha a si (31.31-34).\nPathian nih Jeremiah a kawh 1.1-19\nSiangpahrang Josiah, Jehoiakim, Jehoiachin le Zedekiah chan ah Jeremiah chimmi bia 2.1—25.38\nJeremiah chan chungah thil a cangmi hna 26.1—45.5\nMiphun hna cungah ṭhat lonak a tlung dingmi thil kong 46.1—51.64\nJerusalem rawhnak 52.1-34\n1Jeremiah bia, amah cu Benjamin ram chung Anathoth khua i a ummi tlangbawi hna chung mi Hilkiah fapa a si; 2Amah sinah cun Bawipa bia cu Judah siangpahrang Amon fapa Josiah a bawi kum hleithum kum ah a phan; *1:2: 2Sia 22:3—23:27; 2Cha 34:8—35:19 3Judah siangpahrang Josiah fapa Jehoiakim chan zongah khan a phan i Josiah fapa Zedekiah, Judah siangpahrang, a bawi kum hleikhatnak a dongh tiang khan a phan. Cu kum thla nganak chungah khan Jerusalem mi cu sal ah khan kalpi an si. *2Sia 23.36—24.7; 2Cha 36.5-8; 2Sia 24.18—25.21; 1:3: 2Cha 36:11-21\nPathian Nih Jeremiah A Auhnak le Jeremiah Nih Langhnak A Hmuhmi Pathian\n4Cun Bawipa bia cu ka sinah a ra i, 5“Paw chung i kan ser hlanah kan hngalh i na chuah hlanah kan thianter cang;\nNangmah cu miphun hna ca i profet ah kan chiah cang,” tiah ati.\n6Khi tikah kei nih ka thawh i, “Aa, Bawipa Pathian ! Zohhmanh, ngakchiate men ka si i biachim ka thiam lo,” tiah ka ti.\n7Sihmanhsehlaw Bawipa nih a ka thawh i, “Ngakchiate men ka si, ti hlah; Zeicahtiah cu hna sinah cun va kal, tiah kan tinak ah na kal lai i nawl kan pekmi paoh kha na chim lai.\n8Annih cu ahohmanh ṭih hna hlah. Zeicahtiah na sinah ka um i kan huhphenh lai”, tiah Bawipa nih a ti.”\n9Khi tikah Bawipa nih a kut cu a hun samh i ka ka kha a tawngh; cun Bawipa nih cun a ka thawh i, “Zohhmanh, ka bia cu na ka chungah ka chiah cang hna. 10Zohhmanh nihin ah hin nangmah cu miphun hna cung le pennak hna cungah, phawi awk le ṭheh awkah, hrawh awk le hral awkah, sak awk le phun awkah kan chiah cang,” tiah a ti.\n11Cun Bawipa bia cu ka sinah a ra i, “Jeremiah, zeidah na hmuh?” tiah a ti. 12Cun kei nih, “Tuan tein a parmi almond kung ka hmuh,” tiah ka ti. “Na hmaan, zeitintiah kaa tinhmi kha tlinter awkah tuan tein ka tho,” tiah a ti. 13 Bawipa bia cu a voi hnihnak ka sinah a phan ṭhan i, “Zeidah na hmuh?” tiah a ti. Cun kei nih, “A tlok hluahmahmi um, chaklei in hika leiah a sawnmi ka hmuh,” tiah ka ti. 14Cun Bawipa nih a ka thawh i, “Hi ram chung i a ummi vialte hna cungah chaklei in ṭhat lonak a rung tlung lai. 15Zeicahtiah zohhmanh, chaklei ram hna chung i a ummi miphun vialte kha ka kawh hna, tiah Bawipa nih a ti; cun annih cu an ra lai i Jerusalem kutka luhnak hna ah khan le a velchum vampang vialte hna pawng le Judah ram khua vialte ah khan an bawiṭhutdan cu an chiah cio hna lai. 16Keimah kha an ka hlawt i pathian dang hna sinah zihmui an khangh i anmah kut lila in sermi an biaknak ṭhat lonak vialte ruangah an cungah ka biakhiahnak cu ka chim lai. 17Sihmanhsehlaw nang cu na lung ṭhawng ko, tho law nawl kan pekmi vialte kha chim hna. Annih ruangah na lung dong hlah, atu i na lung a dongh ahcun an hmaika i na um tikah na lung kaan donghter chinchin sual lai. 18Nihin ah hin nangmah cu, Judah ram siangpahrang hna le bawi hna le tlangbawi hna le mi zapi hna he aa tawng dingah kan ser, kulhmi khuapi, thir tung le dar vampang bantuk na si lai. 19Annih nih nangmah cu an in tuk lai, sihmanhsehlaw na sinah ka um i kan huhphenh lai caah an in tei lai lo, tiah Bawipa nih a ti,” tiah a ti.


VIDEO.PHUNGLAM SERTU AH AITEL AN KA TIMI AHMAN LO BAK MI ASI,PU THLA HRE – The Chinlung Post\nKumpi kum nga chung Sipin Director arak ttuanmi Pu Thla Hre nih Pi Van Bawi Hnem Aithing rialnak konghe pehtlaiin a chimmi cu attha khotuk. Pu Thla Hre hmanh nih tutan Aithing an rialpiak mi hi an palh bak tiah fiang ko in a chim. Aithing kong cu zapi nih kan theih dih cang mi asi. Van Bawi Hnem cu Sipin nih tingkhat an pek i, remnak an tuah tiah theih asi.\nAithing konghe pehtlaiin Pu Thla Hre nih a chimmi cu, phungbuar ahcun dantatnak pek dingmi a siko. Asinain Aithing achiahnak kha zohcio ulaw phungbuar ngaingai cu a si lo. An lakpiak i, an rialpiak mi kha an palh cikcek. Cun ei din hrimhrim hrawhpiak timi phunglam ah a um lomi asi tiah a chim.\nCun tutan ah aithing an rialpiak mi hi cozah rianttuantu lawng an palh silo, Sipin committee palh zong asi tiah a chim chih. Dantat an duh asi ahcun tingkhat maw sawmnga maw tibantuk in tat i, a thil kha pek tthan dingmi asi. Zeicaah tiah hrawhhral mi tham cu a tatttan a dih cangmi Eidin le sii AI pawl lawng pei a si ko cu tiah a chim rih.\nHakha Sipin phunglam sermi konghe Pu Thla Hre nih phunglam sertu ah aitel lonak kong zong a chim chih. An i thawhmi cu Hakha Sipin phunglam hi Kum 2013 ah March thla ah Pu THla Hre nih a sermi asi tiah an ka ti mi ahman lomi asi. March thla ah an ser i, kei cu August ah ka phan tiah a chim. Cun an sercang mi upadi zongah nan hrawh dih lai timi a um lo tiah apeh rih.\nAithing an rialpiak mi hi an i palh bak cucaah nawlnak tuah hna seh tiah keimah duhning cun asi. Cun Aithing an hrawhpiak mi zong hi a liam zong liampiak hna seh. Eidin cu hrawh phung asi lo, tiah Pu THla Hre nih thil sining a chim. Pu Thla Hre cu kan theih cio bangin kum 5 chung Sipin Director a ttuanmi asi i, tutan thimnak ah Independent in cuh aa timmi a si. Video zoh a duhmi caah hika hi voikhat in hmat law video zoh


Kawl Ralkap nih Rakhine pa thi lakin an kah: khuami | THE CHIN EXPRESS\nKawl Ralkap nih Rakhine pa thi lakin an kah: khuami\nTu zingka ah Kyauktaw peng Kar Di khuate ah Kawl Ralkap nih khuami pakhat thi lakin an kah, tiah khuami nih an chim.\nAh Pauk Wa khuate mi U Soe Naing, kum 40 cu a motorcycle in Kyauktaw kaa-kaih ah a kal i Kar Di khuate a phak ah Kawl Ralkap nih thi lakin an kah.\nKar Di khuami U Kyaw Hla Phyu nih, “U Soe Naing cu Kyauktaw ah rianṭuan dingin a kal. Zei ruang dah an kah ti cu kan hngal lo. A ruak cu atu hi Yangon-Sittwe highway lamkam ah a um rih ko,” tiah a chim.\nA hmun ah Kawl Ralkap Division 22 an thlah hna caah a ruak cu ṭhial khawh si lo, tiah khuami nih an chim.\nA kaltakmi a nupi Daw Nyo Nyo Saw nih, “ka vapa cu Kyauktaw um Laywadi kaa-kaih ah thil thlak rianṭuan dingin tu zingka 5am ah aa thawh. A ruak ka hmuh rih lo caah zeitin dah a thih ti ka hngal rih lo,” tiah a chim.\nMahka hmun cu AA le Kawl Ralkap an i kahnak pawng si caah April thla thokin 9pm in 5am tiang Kawl Ralkap nih curfew an tuahmi si.\nRakhine um Kawl Ralkap aiawh biachimtu Colonel Win Zaw Oo nih, “mahka hmun cu curfew tuahmi asi i ralkap nih an congh peng. Khuami nih nawl kan chuahmi an zulh herh. Check duh in ‘dir’ an ti hna ahcun an dir hrim hau. Dir uh an ti hna tikah an dir duh lomi hi ka fiang kho bak lo,” tiah a chim.\nZahan zingka deihlan 1am zongah Kalandan tiva cungum Kawl Ti Ralkap nih Mee Wa khua ah miakpi in an kah i khuami 5 hliam an tuar. Sittwe Sizung ah an kalpi hna. Inn tlawmpal le Buddhist siangin an rawk.\nRakhine state Hlutdaw ah Mrauk-U peeng MP a simi U Tun Thar Sein nih, “Kawl ralkap le AA kut in khuami 80 an thi cang i 120 hliam an tuar cang,” ati.\n“Ral ruangah miakpi in khuami zeizat dah an thi cang ti hi Hlutdaw nih hlathlainak tuah usih…” tiin biatung zong a dirh.


Thantlang Innkang Kongah Salai Za Uk Ling (CHRO) Nih Chimfiannak A Tuahmi – Onlinenungak\nThantlang Innkang Kongah Salai Za Uk Ling (CHRO) Nih Chimfiannak A Tuahmi\nOct 29 ah ralhrang hna nih hriamngan in an kah ruangah Thantlang khuapi inn 164 cu an kaang i vutcaam ah an i cang. COTR biakinn le Presbyterian biakinn pin ah TBC quarter zong a kaang chih. Hi violate a kaangmi hi ralhrang hna ruangah a si ti cu theih cio a si. Asinine Naypyidaw lei in an pu le nih cun “kanmah kan si lo, CDF an si” ti phun in an chim. Hi ralhrangbu chimnak nawlngeitu Zaw Min Tun chimmi he pehtlai in CHRO i Assistant Director a simi Salai Za Uk Ling nih a tanglei bantukin VOA ah chimfiannak a tuah.\n“Hihi cu ralhrang kutneh hmeteh a si. A ruang cu mah lioah khan Thantlang khuachung ah ralhrang le CDF lawng an um. CDF chungtel hna cu Thantlang khuami deuh an si. Thantlang ah inn an ngei, biakinn zong an um. Mah inn le lo khangh cu a si kho lo pi. Ralhrang nih hriamngan in an kah i cu hmanh ah cun mei-kuan in an kah tiah kan theih. Mahti an chimmi kha cu CDF sualphawt an duh cash a si”.\nRalhrang nih nawlngeihnak an lak hnu in Chin ramkulh cu hriamtlaih in ralhrangbu a doh hmasa bik kan si. Atu zong kan doh cuahmah i a dongh tiang kan doh fawn lai.\nSalai Za Uk Ling nih cun a hitihin a chim chap!\n“Atu kahdohnak an tuahmi cu Anawratha Oparation ti a si. Ralhrang thazaang tampi Chin ramkulh ah an thlah. Thantlang khuapi cu bomb in an kah pinah mei an khangh rih. Chin ramkulh ah lam pahnih in ralhrang an vun thlah hna. Mindat lei ah ralhrang mawtaw 90 le tank zong an thlakmi kan theih. Chin ramkulh ah ralhrang an phak lecangka in Falam peng khua pali ah inn cheukhat an khangh colh. Khuapi um vialte an tlikzam dihnak cu Thantlang a si. Ralhrang nih ဖြတ် ၄ ဖြတ် hmangin kahdohnak an tuah. Cu tikah mipi cu eidin tirawl ah harnak nganpi an tong. Minung lungthin a keng lomi hna thiltuah a si ko. Hihi vawleicung huap sualnak an tuahmi a si tiah chim ka duh”.\nThantlang innkang telh in Myanmar ramchung hmunkip ah a mipi sersatnak le hremnak a karh chin lengmang mi kong cu U Kyaw Moe Tun nih cun a voi 76 nak UN General Assembly ah a chim i a rannak in UN le ramkip nih ralhrangbu cungah dantatnak tuah dingin a nawl hna.\n“Chin ramkulh Thantlang khuapi ah ralhrang hna kahnak ruangah inn 100 renglo le biakinn pahnih an kaang. Hi bantuk sualnak a tuahmi kong cu fak piin tuaktan a herh cang” tiah UN ah Myanmar palai a simi U Kyaw Moe Tun nih chim UN General Assembly pi ah a chim.\nNaite ah aa dinmi UN General Secretary nih Myanmar palai ah a hmanmi Christine Schraner Burgener zong nih Chin ramkulh le Sagaing ramthen ah ralhrang thazaang tampi an chapmi cu a thinphang ngai a si tiah a chim ve. Source: VOA. The Chin Post


Myaung peng ah ralhraang motor Bomh puah an tong; palek le ralhraang 15 nak tlawm lo an thi. Sagaing ramthen, Myaung peng, Bomyattha khua thlanglei Puaktaw tiva hlei pawng ah ralhraang motor bomb an puah hna caah 15 nak tlawm lo an thi tiah kan theih.\nMyaung peng tangti phu 10 i bawm in November 2 zaanlei suimilaam 2:30 hrawng ah ralhraang motor pathum cu Bomb in voi hra kan puah hna tiah tangti phu nih an chim.Bomb puah ruang ah motor chung um palek le ralhraang hna cu an i hlerh dih i 15 nak tlawm lo an thi. Mizapi vengtu lei in hliam tuar kan um lo tiah an chim.\nOctober 30 ah ram le miphun ca ah man ngei tein a thi mi paraltha Eain Sat caah phuba kan hlam mi a si tiah tangti chungtel pakhat nih a chim. Ref.DVB\nThawngtha dang..CDF-Tonzang sin ah Council ralkap Pakhat aa fon. Shan ramkulh, Mongyawng khua hrambunh Kha La Ya – 335 ralhraang battalion in Ralkap Hau En Lian nih September 7 ah rammi zapi lei ah ttang in ralhraang a chuahtak hna i November 2 ah CDF-Tonzaang sin ah aa fon.\n“Min Aung Hlaing ralkap chung ah riantuan ka duh ti lo ca ah October 7 ah rammi sin ah kaa fon cang´ ti in nihin November 2 ah CDF-Tonzang sin ah thawng a kan thanh i lunglawm tein kan don,” tiah CDF-Tonzang nih thawng an thanh. Cre-THP\nUico MAH nih ASEAN pawl lehnak a tuah cang. ASEAN pawl duhnak a hlawt piak hoi cang